

**UPUTE ZA PRIJAVITELJE**

Poziv na dostavu projektnih prijedloga

**„Razvoj sustava praćenja stanja očuvanosti vrsta i stanišnih tipova“**

**(*referentni broj:* KK.06.5.1.03*)***

- ograničeni postupak u modalitetu privremenog Poziva (pregovarački postupak)



**SADRŽAJ**

[**1.** **OPĆE INFORMACIJE** 3](#_Toc502220921)

[**1.1.** **Strateški i zakonodavni okvir** 3](#_Toc502220922)

[**1.2.** **Odgovornosti za upravljanje** 7](#_Toc502220923)

[**1.3.** **Predmet, svrha i pokazatelji Poziva na dostavu projektnih prijedloga** 8](#_Toc502220924)

[**1.4.** **Financijska alokacija, iznosi i intenziteti bespovratnih sredstava** 9](#_Toc502220925)

[**1.5.** **Obveze koje se odnose na državne potpore/Vrste, iznos i intenzitet potpore** 10](#_Toc502220926)

[**2.** **PRAVILA POZIVA** 12](#_Toc502220927)

[**2.1.** **Prihvatljivost Prijavitelja** 12](#_Toc502220928)

[**2.2.** **Prihvatljivost partnera i formiranje partnerstva** 12](#_Toc502220929)

[**2.3.** **Kriteriji za isključenje** 13](#_Toc502220930)

[**2.4.** **Broj projektnih prijedloga i bespovratnih sredstava po Prijavitelju** 15](#_Toc502220931)

[**2.5.** **Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta** 15](#_Toc502220932)

[**2.6.** **Prihvatljivost projekta** 16](#_Toc502220933)

[**2.7.** **Prihvatljive projektne aktivnosti: koja ulaganju su dozvoljena?** 18](#_Toc502220934)

[**2.8.** **Opći zahtjevi koji se odnose na prihvatljivost izdataka za provedbu projekta** 19](#_Toc502220935)

[**2.9.** **Neprihvatljivi troškovi** 24](#_Toc502220936)

[**2.10.** **Horizontalna načela** 25](#_Toc502220937)

[**3.** **KAKO SE PRIJAVITI** 27](#_Toc502220938)

[**3.1.** **Izgled i sadržaj projektnog prijedloga** 27](#_Toc502220939)

[**3.2.** **Podnošenje projektnog prijedloga** 27](#_Toc502220940)

[**3.3.** **Rok za predaju projektnog prijedloga** 28](#_Toc502220941)

[**3.4.** **Dodatne informacije uz projektni prijedlog** 28](#_Toc502220942)

[**3.5.** **Objava rezultata Poziva** 29](#_Toc502220943)

[**4.** **POSTUPAK DODJELE** 30](#_Toc502220944)

[**4.1.** **Faze postupka dodjele bespovratnih sredstava** 30](#_Toc502220945)

[**4.2.** **Odredbe vezane uz dodatna pojašnjenja tijekom postupka dodjele** 38](#_Toc502220946)

[**4.3.** **Prigovori** 39](#_Toc502220947)

[**4.4.** **Ugovaranje** 42](#_Toc502220948)

[**5.** **ODREDBE KOJE SE ODNOSE NA PROVEDBU PROJEKTA** 43](#_Toc502220949)

[**5.1.** **Razdoblje provedbe projekta** 43](#_Toc502220950)

[**5.2.** **Nabava** 43](#_Toc502220951)

[**5.3.** **Provjere upravljanja projektom** 44](#_Toc502220952)

[**5.4.** **Podnošenje zahtjeva za nadoknadom sredstava** 45](#_Toc502220953)

[**5.5.** **Povrat sredstava** 45](#_Toc502220954)

[**5.6.** **Revizije projekta, imovina i osiguranje** 46](#_Toc502220955)

[**5.7.** **Informiranje i vidljivost** 46](#_Toc502220956)

[**6.** **OBRASCI I PRILOZI** 47](#_Toc502220957)

[**6.1.** **Dokumentacija Poziva na dostavu projektnih prijedloga** 47](#_Toc502220958)

[**7.** **POJMOVNIK** 47](#_Toc502220959)

[**8.** **POPIS KRATICA** 49](#_Toc502220960)

1. **OPĆE INFORMACIJE**

Putem Poziva na dostavu projektnih prijedloga „Razvoj sustava praćenja stanja očuvanosti vrsta i stanišnih tipova“ (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih provedbi Projekta.

Ove Upute za prijavitelje (u daljnjem tekstu: Upute) pružaju smjernice o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i izdataka te pravila provedbe projekata kojima se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *Prije pripreme projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ažuriranje (izmjene i/ili dopune) dokumentacije Poziva.*  *\*Prijavitelji se posebice trebaju upoznati s uvjetima ugovora o dodjeli bespovratnih sredstava (Opći i Posebni uvjeti) u kojima se razrađuju prava i obveze prijavitelja kao korisnika bespovratnih sredstava.* |

* 1. **Strateški i zakonodavni okvir**

Cjelokupni okvir za korištenje instrumenata kohezijske politike Europske unije (u daljnjem tekstu EU) u Republici Hrvatskoj (u daljnjem tekstu RH) u razdoblju 2014.-2020. godine definiran je **Sporazumom o partnerstvu** između Republike Hrvatske i Europske komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu)[[1]](#footnote-1). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014. - 2020. godine.

Opći cilj Sporazuma o partnerstvu jest pružiti potporu u približavanju RH ostalim državama članicama EU, odnosno regijama, ubrzavanjem gospodarskog rasta i poticanjem zapošljavanja. Sporazum o partnerstvu definira Tematski cilj „Očuvanje i zaštita okoliša i promicanje učinkovitosti resursa“, kao jedan od izabranih ciljeva **Operativnog programa „Konkurentnost i kohezija 2014.-2020.“** (u daljnjem tekstu: OPKK)[[2]](#footnote-2), koji je izravno obuhvaćen provedbom ovog Poziva.

OPKK se sufinancira iz Europskog fonda za regionalni razvoj (EFRR) i Kohezijskog fonda (KF), a njegova se strategija temelji na koncentraciji ulaganja u devet tematskih ciljeva (TC) zajedničkog Strateškog okvira (Tematski ciljevi 1-7 i 9-10 kojima su pridružene pripadajuće prioritetne osi OPKK) i njihovim specifičnim investicijskim prioritetima (IP), s daljnjim fokusom na specifične ciljeve (u daljnjem tekstu: SC), koje je potrebno ostvariti. OPKK je usmjeren ka poboljšanju konkurentnosti u RH, na nacionalnoj i regionalnoj razini.

Ovaj Poziv pokrenut je u okviru Prioritetne osi 6 (u daljnjem tekstu: PO) „Zaštita okoliša i održivost resursa“, IP 6iii „Zaštita i obnova bioraznolikosti i tla te promicanje usluga ekosustava, uključujući Natura 2000 i zelenu infrastrukturu“, SC 6iii1 „Poboljšano znanje o stanju bioraznolikosti kao temelja za učinkovito upravljanje bioraznolikošću“ OPKK-a, financiranog sredstvima ESI fondova. Jedna od planiranih operacija unutar predmetnog Specifičnog cilja OPKK-a je i projekt razvoja sustava praćenja stanja očuvanosti vrsta i staništa prema EU Direktivama o pticama i staništima.

Poziv je u skladu sa Strategijom i akcijskim planom zaštite prirode Republike Hrvatske za razdoblje od 2017. do 2025. godine (Narodne novine, br. 72/17) kao temeljnim dokumentom zaštite prirode Republike Hrvatske kojim se određuju dugoročni ciljevi i smjernice očuvanja bioraznolikosti i georaznolikosti te način njezina provođenja. U dijelu koji se odnosi na pregled stanja prirode te sustava zaštite prirode u Republici Hvatskoj, Strategija navodi potrebu za daljnjim jačanjem kadrova u području praćenja stanja očuvanosti prirode (monitoring)[[3]](#footnote-3) te za ulaganjem dodatnih napora i resursa u izvješćivanje i razmjenu podataka o prirodi između Republike Hrvatske i Europske komisije, kao sastavnog dijela provedbe europske politike zaštite prirode. Strategija kao jedan od strateških ciljeva navodi povećanje znanja i dostupnost podataka o prirodi u sklopu kojeg je identificirana i potreba nastavka rada na uspostavi monitoring sustava s obzirom na obvezu podnošenja izvješća svakih šest godina o provedbi poduzetih mjera očuvanja u okviru Direktive o staništima[[4]](#footnote-4) i na obvezu izvještavanja o stanju populacija svih vrsta ptica koje se prirodno pojavljuju na teritoriju pojedine države članice sukladno odredbama Direktive o pticama[[5]](#footnote-5). Nastavno na navedeno u sklopu ovog strateškog cilja Strategija identificira sljedeće aktivnosti: izraditi programe za praćenje stanja očuvanosti stanišnih tipova s Dodatka I. i divljih vrsta s Dodatka II., IV. i V. Direktive o staništima, divljih vrsta ptica u skladu s Direktivom o pticama, kao i vrsta koje se komercijalno koriste, te ostalih ugroženih, endemskih i rijetkih divljih vrsta, te provoditi praćenje stanja očuvanosti.

Poziv je u skladu s Strategijom EU o bioraznolikosti do 2020. koja je donesena u svrhu sprječavanja daljnjeg gubitka bioraznolikosti i degradacije usluga ekosustava u EU do 2020. godine te koja kao I. cilj postavlja poboljšanje EU zakonodavstva, odnosno potpunu implementaciju Direktive o pticama i Direktive o staništima završetkom uspostave ekološke mreže Natura 2000 i poboljšanjem i usmjerivanjem praćenja i izvještavanja.

Provedba ovog Poziva utvrđena je zakonodavnim okvirom na razini RH i EU.

Sukladno čl. 52. Zakona o zaštiti prirode (Narodne novine, br. 80/13), stanje očuvanja prirodnog staništa je zbroj utjecaja koji djeluju na prirodno stanište i njegove tipične vrste, a koji bi mogli ugroziti njegovu dugoročnu prirodnu rasprostranjenost, strukturu i funkcije, kao i dugoročni opstanak tipičnih vrsta na tom staništu. Očuvanje ekosustava osigurava se očuvanjem stanišnih tipova u povoljnom stanju te se prati njihovo stanje i ugroženost. Članak 195. Zakona navodi praćenje stanja očuvanosti prirode koje obuhvaća praćenje i ocjenu stanja divljih vrsta, njihovih staništa, stanišnih tipova, a osobito praćenje stanja svih vrsta ptica koje prirodno obitavaju na području Republike Hrvatske, kao i praćenje stanja zaštićenih i drugih dijelova prirode. U članku 197, stavak 2, Zakon propisuje da se na temelju rezultata praćenja stanja vrsta i stanišnih tipova izrađuje izvješće o stanju očuvanosti vrsta i stanišnih tipova propisanih posebnim propisima donesenih na temelju Zakona te svih vrsta ptica, što je u skladu s odredbama iz Direktive o staništima i Direktive o pticama.

Članak 17. Direktive o staništima obvezuje države članice na podnošenje izvješća o provedbi poduzetih mjera očuvanja u okviru Direktive svakih šest godina. Sukladno članku 11. Direktive izvješće mora sadržavati rezultate praćenja stanja očuvanosti prirodnih staništa i vrsta i stanišnih tipova navedenih na svim dodacima Direktive.Praćenje se sagledava i ocjenjuje na cjelokupnom teritoriju zemlje članice sukladno biogeografskim regijama koje su utvrđene kako bi se omogućilo praćenje trendova očuvanja vrsta i staništa u sličnim uvjetima diljem Europe, od kojih RH izvještava za 3 biogeografske regije: alpsku, kontinentalnu i mediteransku.

Direktiva o pticama se odnosi na očuvanje svih vrsta divljih ptica koje prirodno obitavaju na području država članica. Članak 12. Direktive propisuje da su države članice dužne dostaviti Europskoj komisiji (u daljnjem tekstu EK) izvješće o provedbi nacionalnih odredbi donesenih na temelju Direktive, što uključuje izvješćivanje o stanju populacija svih vrsta ptica koje se prirodno pojavljuju na teritoriju pojedine države članice.

Ovaj Poziv je stoga namijenjen razvoju sustava praćenja stanja očuvanosti vrsta i stanišnih tipova kako bi se ispunile obveze RH iz pravne stečevine EU.

***Zakonodavstvo Europske unije***

* Ugovor o Europskoj uniji i Ugovor o funkcioniranju Europske unije (pročišćene verzije, 2016/C 202/01, od 7. lipnja 2016. godine)
* Uredba (EU) br. 1300/2013 Europskog parlamenta i Vijeća od 17. prosinca 2013. o Kohezijskom fondu i stavljanju izvan snage Uredbe Vijeća (EZ) br. 1084/2006 (Uredba o KF-u);
* Uredba (EU) br. 1301/2013 Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (Uredba o EFRR-u);
* Uredba (EU) br. 1303/2013 Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (u daljnjem tekstu: Uredba (EU) br. 1303/2013)
* Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992.), kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske (SL L 158, 10.6.2013.)(u daljnjem tekstu: Direktiva o staništima)
* Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (kodificirana verzija) (SL L 20, 26.1.2010.), kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske (SL L 158, 10.6.2013.) (u daljnjem tekstu: Direktiva o pticama)

***Nacionalno zakonodavstvo***

* Ugovor o pristupanju Republike Hrvatske Europskoj uniji (Narodne novine – međunarodni ugovori, br. 2/12)
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (Narodne novine, br. 92/14)
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (Narodne novine, br. 107/14, 23/15, 129/15, 15/17 i 18/17)
* Pravilnik o prihvatljivosti izdataka (Narodne novine, br. 143/14)
* Zakon o ravnopravnosti spolova (Narodne novine, br. 82/08, 69/17)
* Zakon o suzbijanju diskriminacije (Narodne novine, br. 85/08, 112/12)
* Zakon o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14)
* Zakon o zaštiti prirode (Narodne novine, br. 80/13)
* Zakon o zaštiti okoliša (Narodne novine, br. 80/13, 153/13 i 78/15)
* Uredba o ekološkoj mreži (Narodne novine, br. 124/13 i 105/15)
* Zakon o javnoj nabavi (Narodne novine, br. 120/16)
* Pravilnik o prihvatljivosti izdataka (Narodne novine, br. 143/14)
* Pravilnik o ocjeni prihvatljivosti za ekološku mrežu (Narodne novine, br. 146/14)
* Pravilnik o popisu stanišnih tipova, karti staništa te ugroženim i rijetkim stanišnim tipovima (Narodne novine, br. 88/14)
* Zakon o ustrojstvu i djelokrugu ministarstava i drugih središnjih tijela državne uprave (Narodne novine, br. 93/16 i 104/16)
* Drugi zakoni i propisi: <http://mzoip.hr/hr/priroda/propisi-i-medunarodni-ugovori.html>

***Strateški okvir***

* Sporazum o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020.
* Operativni program „Konkurentnost i kohezija“ za financijsko razdoblje 2014.-2020.
* Strategija Europske unije o bioraznolikosti do 2020. (COM(2011) 244 završna verzija od 3. svibnja 2011.)
* Strateški plan Konvencije o biološkoj raznolikosti za razdoblje 2011.-2020[[6]](#footnote-6).
* Strategija i akcijski plan zaštite prirode Republike Hrvatske za razdoblje 2017. – 2025. godine (Narodne novine, br. 72/17).

|  |
| --- |
| ***Napomena:*** *Propisi navedeni u ovom Pozivu su propisi koji su na snazi (važeći) trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

* 1. **Odgovornosti za upravljanje**

Ministarstvo regionalnoga razvoja i fondova Europske unije (u daljnjem tekstu: MRRFEU) je **Upravljačko** **tijelo** (u daljnjem tekstu: UT)odgovorno za upravljanje i provedbu OPKK-a.

**Posredničko tijelo razine 1 (PT1)** za ovaj Poziv je Ministarstvo zaštite okoliša i energetike (u daljnjem tekstu: MZOE).

**Posredničko tijelo razine 2** **(PT2)** je Fond za zaštitu okoliša i energetsku učinkovitost (u daljnjem tekstu: FZOEU).

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

* 1. **Predmet, svrha i pokazatelji Poziva na dostavu projektnih prijedloga**

#### U okviru ovog Poziva planira se provedba operacije **6iii1.1 „Razvoj sustava praćenja stanja očuvanosti vrsta i stanišnih tipova“**, koja uključuje aktivnosti navedene u točki 2.7. ovih Uputa.

Direktiva o staništima i Direktiva o pticama nalažu državama članicama podnošenje izvješća o provedbi poduzetih mjera očuvanja odnosno o nacionalnim odredbama koji su doneseni na temelju direktive. Izvješće mora sadržavati rezultate praćenja stanja očuvanosti prirodnih staništa i vrsta i stanišnih tipova koji su navedeni u prilozima I., II., IV. i V. Direktive o staništima te o stanju populacija svih vrsta ptica koje se prirodno pojavljuju na teritoriju pojedine države članice, a koje su navedene u Direktivi o pticama.

Kako bi Republika Hrvatska ispunila obveze iz pravne stečevine EU potrebno je, stoga, uspostaviti sustav praćenja i izvješćivanja o stanju očuvanosti vrsta i stanišnih tipova (u daljnjem tekstu: Sustav praćenja i izvješćivanja) kroz uspostavu programa praćenja stanja očuvanosti vrsta i stanišnih tipova[[7]](#footnote-7) (u daljnjem tekstu: Program praćenja).

Hrvatska treba uspostaviti sustav praćenja stanja očuvanosti za 580 vrsta i stanišnih tipova (74 stanišna tipa navedena u Prilogu I. i 238 vrsta navedenih u prilozima II., IV. i V. Direktivi o staništima te 268 vrsta ptica navedenih u prilozima Direktivi o pticama) koji se u skladu s Direktivom o staništima i Direktivom o pticama trebaju pratiti (i o njima izvještavati) na čitavom teritoriju Republike Hrvatske, uz dodatan nadzor na područjima mreže Natura 2000.

Predmet Poziva:

* Predmet poziva je doprinijeti ispunjenju obveza iz Direktive o staništima i Direktive o pticama vezanih uz praćenje i izvještavanje o stanju očuvanosti vrsta i stanišnih tipova na području RH.

Svrha (cilj) Poziva:

* Svrha poziva je pružiti podršku razvoju sustava praćenja stanja očuvanosti vrsta i stanišnih tipova te izvješćivanja prema Direktivi o staništima i Direktivi o pticama.

Za uspješnu primjenu i praćenje postignuća, Prijavitelj na razini projektnog prijedloga treba opisati jedan ***pokazatelj rezultata*** i jedan ***pokazatelj neposrednih rezultata*** koji su specifični za program prema investicijskom prioritetu te njihovu konkretnu vrijednosti navesti u Obrascu 1 - Prijavni obrazac - gdje je primjenjivo te u ostaloj, za to predviđenoj dokumentaciji Poziva (primano u točki 3. Obrasca 2 – Obrazac s dodatnim podacima o projektnom prijedlogu treba detaljnije opisati kako projektni prijedlog doprinosi ispunjenju navedenih pokazatelja).

Pokazatelji su definirani u tablici 1, a ciljana vrijednost definira se kao vrijednost koju će Projekt ostvariti najkasnije do završetka razdoblja provedbe.

Prijavitelj je, uz redovno izvještavanje putem Zahtjeva za nadoknadom sredstava, dužan dostavljati dodatnu informaciju o realizaciji ciljanih vrijednosti pokazatelja minimalno jednom godišnje tijekom razdoblja provedbe. Vrijednosti pokazatelja pratit će MZOE (PT1).

Tablica 1.

|  |  |  |
| --- | --- | --- |
| ***Pokazatelj*** | ***Jedinica mjere*** | ***Opis i izvor provjere*** |
| 6cc11-R Vrste i staništa s uspostavljenim programima praćenja | Broj | Pokazatelj se odnosi na broj vrsta i stanišnih tipova za koje države članice imaju obvezu izvještavanja o statusu tj. stanju zaštite i očuvanosti sukladno Direktivi o staništima i Direktivi o pticama i za koje se uspostavljaju Programi praćenja.  Izvori provjere su Izvješća o provedbi projekta te Godišnja izvješća o radu Hrvatske agencije za okoliš i prirodu.  Projektni prijedlog mora rezultirati izradom Programa praćenja za **najmanje 322 vrste** **i** **staništa**. |
| 6cc11-N Broj uspostavljenih sustava praćenja | Broj | Pokazatelj se odnosi na sustave praćenja koje je potrebno uspostaviti (uključujući kroz razvoj i testiranje odgovarajućih protokola/programa praćenja) kao i na pravnu stečevinu vezanu uz zaštitu prirode.  Izvori provjere su Izvješća o provedbi projekta te Godišnja izvješća o radu Hrvatske agencije za okoliš i prirodu.  Projektni prijedlog mora rezultirati **minimalno 1 (jednim)** uspostavljenim sustavom praćenja. |

U slučaju da Korisnik ne ostvari planiranu razinu pokazatelja navedenih u projektnom prijedlogu, UT i/ili PT2 imaju pravo od Korisnika zatražiti izvršenje povrata dijela isplaćenih sredstava razmjerno neostvarenom udjelu pokazatelja.

* 1. **Financijska alokacija, iznosi i intenziteti bespovratnih sredstava**

Bespovratna sredstva dodjeljivat će se putem ograničenog postupka u modalitetu privremenog Poziva.

Ukupan raspoloživ iznos bespovratnih sredstava za dodjelu iz Kohezijskog fonda (u daljnjem tekstu: KF) u okviru ovog Poziva je 70.550.000,00 HRK.

Najviša dopuštena ukupna vrijednost prihvatljivih troškova projektnog prijedloga koji može biti dostavljen u sklopu ovog Poziva iznosi 83.000.000,00 HRK

Najviši mogući udio bespovratnih sredstava je 85%[[8]](#footnote-8) od ukupnog iznosa prihvatljivih troškova Projekta.

Prijavitelj se obvezuje iz vlastitih sredstava ili vanjskim financiranjem (svime što ne predstavlja sredstva iz europskih strukturnih i investicijskih fondova) osigurati:

* sredstva za financiranje razlike između iznosa ukupnih prihvatljivih izdataka projektnog prijedloga te iznosa bespovratnih sredstava iz KF-a dodijeljenih za financiranje prihvatljivih izdataka u sklopu ovog Poziva,
* sredstva za financiranje ukupnih neprihvatljivih troškova unutar projektnog prijedloga.
  1. **Obveze koje se odnose na državne potpore/****Vrste, iznos i intenzitet potpore**

Bespovratna sredstva koja se dodjeljuju u sklopu ovog Poziva ne sadrže elemente državnih potpora.

Stručne poslove zaštite prirode u Republici Hrvatskoj obavlja Hrvatska agencija za okoliš i prirodu (HAOP) koja svoju djelatnost obavlja kao javnu službu. HAOP je osnovan Uredbom o osnivanju Hrvatske agencije za okoliš i prirodu, 1. srpnja 2015. godine (Narodne novine, broj 72/15). Sukladno članku 20. stavku 1. navedene Uredbe, s danom upisa HAOP-a u sudski registar prestali su s radom Agencija za zaštitu okoliša i Državni zavod za zaštitu prirode, a njihove poslove, u okviru djelokruga utvrđenog navedenom Uredbom i posebnim propisima, kao pravni slijednik preuzima HAOP.

U skladu sa člankom 15. Zakona o zaštiti prirode (Narodne novine, broj 80/13), HAOP ima obavezu prikupljanja, obrade i analize prikupljenih podataka u vezi sa zaštitom prirode; izrade i održavanja odgovarajućih baza podataka, između ostalih, o stanišnim tipovima; uspostavu i vođenje informacijskog sustava zaštite prirode; prikupljanja i obrade podataka i izrade izvješća sukladno propisima EU; obradu prikupljenih podataka u svrhu izrade pokazatelja stanja bioraznolikosti te sudjelovanje u izradi izvješća prema Europskoj agenciji za okoliš; organiziranje i provođenje edukacije djelatnika u zaštiti prirode. Sukladno članku 52. Zakona praćenje stanja i ugroženosti stanišnih tipova provodi HAOP. Sukladno članku 195. Zakona HAOP uspostavlja i organizira praćenje stanja očuvanosti prirode (monitoring), a sukladno članku 197. stavku 2, HAOP na temelju rezultata praćenja stanja vrsta i stanišnih tipova izrađuje izvješće o stanju očuvanosti vrsta i stanišnih tipova propisanih posebnim propisima donesenim na temelju Zakona te svih vrsta ptica.

Nadalje, u skladu s Uredbom o osnivanju HAOP-a, djelatnost HAOP-a je i prikupljanje i objedinjavanje podataka i informacija o okolišu i prirodi, radi osiguravanja i praćenja provedbe politike zaštite okoliša i prirode i održivog razvitka te obavljanje stručnih poslova u vezi sa zaštitom okoliša i prirode. U obavljanju djelatnosti HAOP uspostavlja, razvija, vodi i koordinira informacijske sustave okoliša i prirode u RH, obavlja poslove praćenja i izvješćivanja o stanju okoliša, izrađuje informacije za potrebe utvrđivanja uvjeta zaštite prirode za planove gospodarenja prirodnim dobrima i zahtjeve zaštite prirode za izradu prostornih planova, organizira i provodi edukacije dionika u okolišu i prirodi te provodi, odnosno sudjeluje u provedbi međunarodnih ugovora i sporazuma iz područja zaštite okoliša i zaštite prirode kojih je RH stranka, u dijelu koji se odnosi na izvješćivanje prema preuzetim obvezama.

Slijedom navedenog, aktivnost koja je predmet ulaganja nije otvorena za tržišno nadmetanje te se ovim Pozivom ne narušava ili prijeti narušavanjem tržišnog natjecanja. Navedena institucija dužna je primijeniti odredbe otvorenog, transparentnog i nediskriminirajućeg postupka odabira (natječaja) radi zadovoljavanja načela tržišnog natjecanja za sve zahvate ili djelatnosti koje ne provodi izravno.

1. **PRAVILA POZIVA** 
   1. **Prihvatljivost Prijavitelja**

Poziv na dostavu projektnih prijedloga upućuje se unaprijed određenom Prijavitelju odnosno Hrvatskoj agenciji za okoliš i prirodu (HAOP).

Pozvani Prijavitelj je odabran na temelju sljedećih kriterija:

* određen je za provedbu projekta OPKK-om i Programskim dodatkom
* ima isključivu nadležnost u području djelatnosti i zemljopisnog područja na koje se odnosi dodjela bespovratnih sredstava sukladno primjenjivim propisima.

U članku 15., stavku 1., Zakon o zaštiti prirode propisuje da HAOP u okviru svoje djelatnosti obavlja stručne poslove zaštite prirode koji se, između ostalog, odnose na prikupljanje, obradu i analizu prikupljenih podataka u vezi sa zaštitom prirode, izradu i održavanje odgovarajućih baza podataka o stanišnim tipovima, i ekosustavima, uspostavu i vođenje informacijskog sustava zaštite prirode, pripremanje stručnih podloga za zaštitu i očuvanje dijelova prirode, prikupljanje i obradu podataka te izradu izvješća sukladno s propisima EU, obradu prikupljenih podataka u svrhu izrade pokazatelja stanja biološke raznolikosti te sudjelovanje u izradi izviješća prema Europskoj agenciji za okoliš Sukladno članku 52. Zakona HAOP provodi praćenje stanja i ugroženosti stanišnih tipova. Sukladno člancima 195. i 197. Zakona HAOP uspostavlja i organizira praćenje stanja očuvanosti prirode te na temelju rezultata praćnja izrađuje izvješće o stanju očuvanosti vrsta i stanišnih tipova te svih vrsta ptica.

Uredbom o osnivanju Hrvatske agencije za okoliš i prirodu, HAOP obavlja poslove koji se odnose na: standardizaciju metodologija i protokola, praćenje stanja očuvanosti bioraznolikosti i georaznolikosti i predlaganje mjera za njihovu zaštitu, provodi, odnosno sudjeluje u provedbi međunarodnih ugovora i sporazuma iz područja zaštite okoliša i zaštite prirode kojih je Republika Hrvatska stranka, u dijelu koji se odnosi na izvješćivanje prema preuzetim obvezama.

Prijavitelj mora dokazati da u trenutku prijave nije niti u jednoj situaciji isključenja, koje su definirane u točki 2.3 Uputa.

Svaka izmjena pravnog statusa HAOP-a u roku od 5 (pet) godina od završetka projekta mora biti prijavljena MZOE (PT1) i FZOEU (PT2), na što se Prijavitelj obvezuje potpisom Obrasca 4 – Izjava Prijavitelja.

* 1. **Prihvatljivost partnera i formiranje partnerstva**

Prijavitelj mora djelovati pojedinačno. Parterske organizacije i partnerstvo bilo koje vrste nisu prihvatljivi.

* 1. **Kriteriji za isključenje**

Kriteriji za isključenje Prijavitelja:

U okviru ovog Poziva, potpora se **ne** **može** dodijeliti:

* ako je Prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države njihova sjedišta ili države čiji je državljanin osoba ovlaštena po zakonu za zastupanje Prijavitelja (*dokazuje se uvidom u Obrazac 4 – Izjava Prijavitelja)*
  + sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (Narodne novine, broj 125/2011, 144/2012, 56/2015, 61/2015), članka 333. (udruživanje za počinjenje kaznenih djela), iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
  + korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (Narodne novine, broj 125/2011, 144/2012, 56/2015, 61/2015) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
  + prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, broj 125/2011, 144/2012, 56/2015, 61/2015) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
  + terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (Narodne novine, broj 125/2011, 144/2012, 56/2015, 61/2015) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12);
  + pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (Narodne novine, broj 125/2011, 144/2012, 56/2015, 61/2015) i članka 279. (pranje novca) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
  + dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (Narodne novine, broj 125/2011, 144/2012, 56/2015, 61/2015) i članka 175. (trgovanje ljudima i ropstvo) iz Kaznenog zakona (Narodne novine, broj 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12), ili je Korisnik ili osoba ovlaštena po zakonu za zastupanje Korisnika pravomoćno osuđena za počinjenje prekršaja koji se odnosi na zlorabu dužnosti i djelatnosti, prekršaja u obavljanju poslova i djelatnosti pravnih osoba te odgovornih osoba u pravnim osobama te prekršaja počinjenog u vezi s Korisnikovom djelatnošću.
* Prijavitelju kojem je utvrđeno teško[[9]](#footnote-9) kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU odnosno ESI fondova; *(dokazuje se uvidom u Obrazac 4 – Izjava Prijavitelja)*
* Prijavitelju u slučaju da je Prijavitelj ili osobe ovlaštene po zakonu za zastupanje proglašen krivim zbog **teškog profesionalnog propusta;** *(dokazuje se uvidom u Obrazac 4 – Izjava Prijavitelja)*
* Prijavitelj koji je u sukobu interesa u predmetnom postupku dodjele bespovratnih sredstava; *(dokazuje se uvidom u Obrazac 4 – Izjava Prijavitelja)*
* Prijavitelju koji nije izvršio zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove **koji nisu izvršeni;** *(dokazuje se uvidom u Obrazac 4 – Izjava Prijavitelja)*
* Prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske kao države u kojoj je osnovan Prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da Prijavitelj/korisnik nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja; *(dokazuje se uvidom u Obrazac 4 – Izjava Prijavitelja)*
* Prijavitelju koji je dostavio lažne podatke pri dostavi dokumenata; *(dokazuje se uvidom u Obrazac 4 – Izjava Prijavitelja)*.
  1. **Broj projektnih prijedloga i bespovratnih sredstava po Prijavitelju**

Prijavitelj po predmetnom Pozivu u postupku dodjele bespovratnih sredstava (u daljnjem tekstu: Postupak dodjele) može podnijeti maksimalno jedan projektni prijedlog.

* 1. **Zahtjevi koji se odnose na sposobnost Prijavitelja, učinkovito korištenje sredstava i održivost rezultata projekta**

1. Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta na način da ima projektni tim s odgovarajućim iskustvom u provedbi projekata. U svakom slučaju, odgovornosti članova projektnog tima za upravljanje i provedbu projekta moraju biti definirane i raspoređene, što Prijavitelj opisuje u Obrascu 1 – Prijavni obrazac i Obrascu 2 – Obrazac s dodatnim podacima o projektnom prijedlogu.
2. Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora osigurati stabilne i dostatne izvore financiranja što Prijavitelj dokazuje Obrascem 4 - Izjava prijavitelja.
3. Prijavitelj mora osigurati održivost projekta i projektnih rezultata. Prijavitelj je obvezan osigurati trajnost Projekta, odnosno tijekom razdoblja od 5 (pet) godina od završnog plaćanja (korisniku) mora osigurati da rezultati Projekta ne podliježu situacijama navedenima u članku 71. Uredbe (EU) br. 1303/2013:

* prestanku ili premještanju proizvodne aktivnosti izvan programskog područja;
* promjeni vlasništva nad predmetom infrastrukture čime se trgovačkom društvu ili javnom tijelu daje neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.

1. Prijavitelj tijekom razdoblja od 5 (pet) godina od završnog plaćanja (korisniku) mora osigurati:

* Održavanje opreme i druge imovine nabavljene tijekom projekta, u skladu s uputama/preporukama proizvođača, i
* Održivost aktivnosti i rezultata kako bi se osigurala realizacija ciljanih pokazatelja utvrđenih u točki 1.3. Uputa „Predmet, svrha i pokazatelji Poziva na dostavu projektnih prijedloga“, i
* Da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

Nepridržavanje zahtjeva koji se odnose na sposobnost Prijavitelja, učinkovito korištenje sredstava i zahtjeva povezanih s trajnošću, smatrat će se kršenjem Ugovora te je moguće od Prijavitelja zatražiti povrat sredstava.

* 1. **Prihvatljivost projekta**

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (kako je opisano u točki 5.3. ovih Uputa).* |

Kako bi bio prihvatljiv, projekt mora udovoljavati svim utvrđenim kriterijima prihvatljivosti, kako slijede:

* Projekt mora biti u skladu s ciljevima Prioritetne osi 6 i Investicijskog prioriteta 6iii te Specifičnim ciljem 6iii1, kao i ciljevima ovog Poziva, ovaj zahtjev/kriterij će se primjenjivati putem sljedećeg kriterija prihvatljivosti; *dokazuje se uvidom u dostavljeni projektni prijedlog, primarno Obrazac 1 - Prijavni Obrazac.*
* Projekt se provodi na prihvatljivom zemljopisnom području, odnosno u Republici Hrvatskoj, a provedba u drugim Zemljama članicama Europske unije ograničena je na aktivnosti jačanja kapaciteta s ciljem jačanja stručnog znanja i razmjene iskustava i primjera dobre prakse vezane uz razvoj Sustava praćenja i izvješćivanja za djelatnike Prijavitelja; *dokazuje se uvidom u dostavljen projektni prijedlog, primarno Obrazac 1 - Prijavni obrazac te uvidom u Obrazac 4 - Izjava Prijavitelja;*
* Projekt se provodi unutar perioda od 1. siječnja 2017. godine do 30. lipnja 2023. godine; *dokazuje se uvidom u dostavljen projektni prijedlog, primarno Obrazac 1 - Prijavni obrazac te u Obrazac 2 – Obrazac s dodatnim podacima o projektnom prijedlogu, točka 4.;*
* Aktivnosti projekta su u skladu s prihvatljivim aktivnostima u sklopu ovog Poziva; *dokazuje se uvidom u dostavljen Projektni prijedlog, primarno Obrazac 1 - Prijavni obrazac i Obrazac 2 - Obrazac s dodatnim podacima o projektnom prijedlogu, točka 2.;*
* Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; *dokazuje se uvidom u dostavljen projektni prijedlog, uvidom u Obrazac 4 - Izjava Prijavitelja;*
* Projekt je u skladu s nacionalnim propisima i propisima EU, uvažavajući pravila o državnim potporama/potporama male vrijednosti, i u skladu je sa specifičnim pravilima i zahtjevima primjenjivima na ovaj Poziv; ovaj zahtjev/kriterij će se primjenjivati putem sljedećeg kriterija prihvatljivosti;
  + Projektni prijedlog doprinosi ispunjavanju obveza prema zakonodavstvu EU iz područja zaštite prirode i/ili ciljeva odnosno aktivnosti Strategije EU o bioraznolikosti do 2020. godine;

Ispunjenost ovog kriterija temeljit će se na provjeri povezanosti rezultata projekta s ispunjavanjem obveza prema barem jednom od navedenih EU propisa: Direktiva o pticama[[10]](#footnote-10), Direktiva o staništima[[11]](#footnote-11), Uredba o invazivnim stranim vrstama[[12]](#footnote-12), Uredba o trgovini divljim vrstama[[13]](#footnote-13), Okvirna direktiva o morskoj strategiji[[14]](#footnote-14) i/ili povezanosti rezultata projekta s ispunjavanjem barem jednog od šest ciljeva ili barem jedne od 20 aktivnosti Strategije EU o bioraznolikosti do 2020. godine. Prijavitelj je dužan dostaviti i opisati način na koji je projekt povezan s navedenim dokumentima; *dokazuje se uvidom u dostavljeni projektni prijedlog, Obrazac 1 - Prijavni obrazac i Obrazac 2 - Obrazac s dodatnim podacima o projektnom prijedlogu, točka 10. te uvidom u Obrazac 4 – Izjava prijavitelja.*

* Projekt, u trenutku podnošenja projektnog prijedloga nije ni fizički ni financijski završen; *dokazuje se uvidom u dostavljen projektni prijedlog, primarno Obrazac 1 – Prijavni obrazac te uvidom u Obrazac 4 - Izjava Prijavitelja;*
* Projekt se, na način opisan u projektnom prijedlogu, ne bi mogao provesti bez potpore iz OPKK-a tj. Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz OPKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta; *dokazuje se uvidom u Obrazac 4 - Izjava Prijavitelja;*
* Projekt poštuje načelo nekumulativnosti, odnosno ne predstavlja dvostruko financiranje; *dokazuje se uvidom u Obrazac 4 - Izjava Prijavitelja;*
* Projekt je u skladu s horizontalnim politikama Europske unije o održivome razvoju, ravnopravnosti spolova i nediskriminaciji, tj. projekt mora doprinositi ovim politikama ili barem biti neutralan u odnosu na njih (točka 2.8. Uputa); *dokazuje se uvidom u dostavljen projektni prijedlog, primarno Obrazac 1 - Prijavni obrazac, te uvidom u Obrazac 4 - Izjava Prijavitelja;*
* Projekt je spreman za početak provedbe aktivnosti projekta i njihov završetak u skladu s planom aktivnosti navedenim u projektnom prijedlogu i zadanim vremenskim okvirima za provedbu projekta definiranim u točki 5.1. ovih Uputa; *dokazuje se uvidom u dostavljen projektni prijedlog, primarno Obrazac 1 - Prijavni obrazac, Obrazac 2 –* Obrazac s dodatnim podacima o projektnom prijedlogu*, točke 4., 5. i 6. te uvidom u Obrazac 4 - Izjava Prijavitelja;*
* Ukupna vrijednost prihvatljivih troškova projektnog prijedloga je u okviru najvećeg dopuštenog iznosa, a iznos traženih bespovratnih sredstava za projekt u okviru je propisanog najmanjeg i najvećeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem ovog Poziva (točka 1.4. ovih Uputa); *dokazuje se uvidom u dostavljen projektni prijedlog, primarno Obrazac 1 - Prijavni obrazac;*
* Prijavitelj se obvezuje osigurati trajnost operacije na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni; *dokazuje se uvidom u dostavljen projektni prijedlog, primarno uvidom u Obrazac 4 - Izjava Prijavitelja.*
  1. **Prihvatljive projektne aktivnosti: koja ulaganju su dozvoljena?**

Prihvatljive aktivnosti koje se mogu financirati u okviru ovog Poziva su:

* Razvoj Sustava praćenja i izvješćivanja, uključujući i razvoj Programa praćenja[[15]](#footnote-15):
* priprema i provedba analiza jaza (eng*. gap analysis*) postojećih podataka i podataka koji su potrebni za ocjenu stanja očuvanosti vrsta i staništa i izvješćivanje sukladno Direktivi o staništima i Direktivi o pticama
* utvrđivanje referentnog stanja[[16]](#footnote-16) za vrste i staništa od interesa za EU, što uključuje terensko prikupljanje podataka koji su potrebni za utvrđivanje referentnog stanja
* izrada nacrta Programa praćenja
* terensko testiranje Programa praćenja s ciljem utvrđivanja usklađenosti s obvezama iz EU Direktive o pticama i Direktive o staništima te vezanim smjernicama EK
* dorada Programa praćenja na temelju rezultata terenskog testiranja.
* Aktivnosti jačanja kapaciteta s ciljem jačanja stručnog znanja i razmjene iskustava i primjera dobre prakse, vezane uz razvoj Sustava praćenja i izvješćivanja za djelatnike Prijavitelja te za djelatnike tijela koji su dionici Sustava praćenja i izvješćivanja[[17]](#footnote-17)
* organizacija i provedba studijskih putovanja (ograničeno na djelatnike Prijavitelja, i u druge države članice EU)
* organizacija, provedba i sudjelovanje na edukacijama, tečajevima, kongresima, radionicama, seminarima, simpozijima i konferencijama (ograničeno na djelatnike Prijavitelja i u druge države članice EU).
* Aktivnosti vezane uz razvoj i uspostavu Informacijskog sustava zaštite prirode (ISZP) u dijelu koji se odnosi na razvoj Sustava praćenja stanja i izvješćivanja:
* nadogradnja i adaptacija baze podataka i aplikativnog dijela ISZP za unos, pregled i analizu sadržaja o vrstama i staništima u RH
* razvoj funkcionalnosti za razmjenu podataka s ostalim komponentama i tematskim bazama ISZP te s vanjskim bazama podataka
* održavanje i adaptivno održavanje aplikativnog dijela IZSP u dijelu u kojem se odnosi na razvoj Sustava praćenja stanja i izvješćivanja
* tehnička prilagodba i usklađivanje podataka i prostornih podloga s nadograđenom i adaptiranom strukturom baze podataka ISZP
* verifikacija i ažuriranje podataka u bazama podataka ISZP-a.
* Provedba mjera promidžbe i vidljivosti projekta, sukladno točki 5.7. Uputa.
* Upravljanje projektom obuhvaća prihvatljive aktivnosti za realizaciju projekta:
  + upravljanje aktivnostima projekta
  + administracija i tehnička koordinacija
  + provedba odgovarajućih postupaka javne nabave
  + financijsko upravljanje
  + izvještavanje
  + ostale aktivnosti u svezi s upravljanjem projektom.

Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje/realizaciju projekta.

* 1. **Opći zahtjevi koji se odnose na prihvatljivost izdataka za provedbu projekta**

Proračun projekta treba biti realan i učinkovit tj. troškovi/izdatci projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 2.8.1. i 2.8.2. ovog Poziva i Pravilnik o prihvatljivosti izdataka (Narodne novine, br. 143/14).

Pri obračunu i dodjeli bespovratnih sredstava, u obzir će se uzeti samo prihvatljivi troškovi. Prihvatljivi troškovi moraju biti stvarno učinjeni i temeljiti se na popratnoj dokumentaciji.

Prijavitelj je dužan dostaviti proračun svih troškova potrebnih za realizaciju projektnog prijedloga, uključujući i neprihvatljive troškove (popunjeni Obrazac 3 – Troškovnik s referencama), pri čemu proračun mora obuhvatiti troškove koje će Korisnik[[18]](#footnote-18) imati nakon odobravanja prijedloga projekta i troškove koje je već imao prije podnošenja projektnog prijedloga u sklopu ovog Poziva.

Svi troškovi, kako bi bili prihvatljivi, moraju voditi do ispunjenja cilja Poziva: pružanje podrške razvoju sustava praćenja stanja očuvanosti vrsta i stanišnih tipova te izvješćivanja prema Direktivi o staništima i Direktivi o pticama.

Kako bi bili prihvatljivi, troškovi moraju biti neposredno povezani s projektom te biti neophodni za provedbu projekta.

Svi troškovi u Obrascu 3 – Troškovnik s referencama, moraju biti odgovarajuće utemeljeni, transparentno prikazani, detaljno opisani i prikladno obrazloženi. U slučaju da Prijavitelj predviđa nabavu roba ili usluga u skladu s primjenjivim pravilima javne nabave, procijenjena vrijednost nabave mora biti obrazložena, a metodologija izračuna detaljno opisana. Kada je to primjenjivo, u Obrascu 3 – Troškovnik s referencama potrebno je navesti relevantne reference za opravdanje procijenjenog iznosa određene stavke troška.

Odstupanja između procijenjene vrijednosti pojedinih aktivnosti (obrazloženih u Obrascu 3. – Troškovnik s referencama) i vrijednosti ponuda zaprimljenih tijekom provedbe projekta, tj. slijedom postupka javne nabave, prihvatljiva su pod uvjetom da su ista usklađena s financijskim ograničenjima navedenim u točki 1.4. ovih Uputa (o najvišoj dopuštenoj ukupnoj vrijednosti prihvatljivih troškova te ukupnom raspoloživom iznosu bespovratnih sredstava).

Kako bi bili prihvatljivi, izdaci moraju ispunjavati sve sljedeće **opće uvjete prihvatljivosti**:

* biti u skladu s općim uvjetima prihvatljivosti navedenima u Pravilniku o prihvatljivosti izdataka (Narodne novine, br. 143/2014 i dodatnim uvjetima za prihvatljivost izdataka primjenjivima na ovaj Poziv
* nastati kod Prijavitelja/Korisnika i biti plaćeni od strane Prijavitelja/Korisnika tijekom razdoblja prihvatljivosti izdataka
* nastati za vrijeme trajanja (razdoblja) provedbe projekta
* biti povezani i nastati u okviru projekta (proračuna projekta) koji je odabran u okviru ovog Poziva, u skladu s kriterijima odabira, a za koji je preuzeta obveza u Ugovoru o dodjeli bespovratnih sredstava
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti, za postizanje rezultata te biti u skladu s tržišnim cijenama
* biti u skladu sa zahtjevima o javnoj nabavi postavljenima u točki 5.2. ovih Uputa
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti
* biti usklađeni s primjenjivim poreznim i socijalnim zakonodavstvom
* biti usklađeni s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava Prijavitelja
* biti usklađeni s pravilima o trajnosti operacija iz članka 71. Uredbe (EU) br. 1303/2013 (vidi točku 2.5. ovih Uputa)
* biti usklađeni s pravilima financijskih ograničenja navedenih u točki 1.4. ovih Uputa
* biti usklađeni s točkom 2.8.1. ovih Uputa (spadati u prihvatljive kategorije troškova)
* ne spadati niti u jednu od kategorija neprihvatljivih troškova (u skladu s točkom 2.8.2. Uputa)
* biti u skladu s ograničenjima za posebne kategorije troškova.

**2.8.1. Prihvatljive kategorije troškova**

Sljedeće kategorije troškova smatraju se prihvatljivima:

* Troškovi usluga i opreme vezane uz razvoj Sustava praćenja i izvješćivanja, uključujući i razvoj Programa praćenja:
* priprema i provedba analiza jaza (eng*. gap analysis*) postojećih podataka i podataka koji su potrebni za ocjenu stanja očuvanosti vrsta i staništa i izvješćivanje sukladno Direktivi o staništima i Direktivi o pticama
* utvrđivanje referentnog stanja za vrste i staništa od interesa za EU, što uključuje terenska istraživanja u cilju prikupljanja podataka
* izrada nacrta Programa praćenja
* terenska testiranja Programa praćenja s ciljem utvrđivanja usklađenosti s obvezama iz EU Direktive o pticama i Direktive o staništima te vezanim smjernicama EK
* dorada Programa praćenja stanja na temelju rezultata terenskog testiranja.
* Troškovi usluga i opreme za jačanje kapaciteta s ciljem jačanja stručnog znanja i razmjene iskustava i primjera dobre prakse, vezane uz razvoj Sustava praćenja i izvješćivanja za djelatnike Prijavitelja te za djelatnike tijela koji su dionici Sustava praćenja i izvješćivanja:
* organizacija i provedba studijskih putovanja (za djelatnike Prijavitelja i dionike unutar RH, a ograničeno na djelatnike Prijavitelja i u druge države članice EU)
* organizacija, provedba i sudjelovanje na edukacijama, tečajevima, kongresima, radionicama, seminarima, simpozijima i konferencijama (za djelatnike Prijavitelja i dionike unutar RH, a ograničeno na djelatnike Prijavitelja i u druge države članice EU).
* Troškovi usluga i opreme vezanih uz razvoj i uspostavu Informacijskog sustava zaštite prirode (ISZP) u dijelu koji se odnosi na Sustav praćenja stanja i izvješćivanja:
* nadogradnju i adaptaciju baze podataka i aplikativnog dijela ISZP za unos, pregled i analizu sadržaja o vrstama i staništima u RH.
* razvoj funkcionalnosti za razmjenu podataka s ostalim komponentama i tematskim bazama ISZP te s vanjskim bazama podataka
* održavanje i adaptivno održavanje aplikativnog dijela IZSP u dijelu u kojem se odnosi na razvoj Sustava praćenja stanja i izvješćivanja
* tehničku prilagodbu i usklađivanje podataka i prostornih podloga s nadograđenom i adaptiranom strukturom baze podataka ISZP
* stručnu verifikaciju i ažuriranje podataka u bazama podataka ISZP-a.
* Troškovi usluga i opreme vezanih uz provedbu mjera promidžbe i vidljivosti u skladu s točkom 5.7. Uputa.
* Troškovi upravljanja kao troškovi savjetodavnih usluga koje pružaju vanjski konzultanti, a koji su izabrani u postupku javne nabave prema Zakonu o javnoj nabavi (Narodne novine br. 120/16). Troškovi uključuju i putne troškove (i dnevnice, po potrebi) i troškove smještaja.
* Troškovi osoblja

Troškovi plaća osoblja[[19]](#footnote-19) zaposlenog kod Prijavitelja koji će raditi na provedbi projekta, izračunavaju se primjenom standardne veličine jediničnih troškova iz Uredbe (EU) br. 1303/2013 sukladno članku 68. stavku 2. na način da se zadnji dokumentirani godišnji bruto 2[[20]](#footnote-20) iznos troškova plaća osoblja podijeli s 1720 sati.

a) Za djelatnika koji je bio zaposlen zadnjih 12 uzastopnih punih mjeseci koji prethode podnošenju projektnog prijedloga, bruto iznos 2 temeljen je na stvarnoj plaći te osobe (dokumentirani dokazi o stvarnoj plaći kao što su platna lista, akt temeljem kojeg se utvrđuje iznos plaće i akt o unutarnjem ustrojstvu).

b) Za djelatnika za kojeg nije dostupan podatak o zadnjem godišnjem bruto iznosu plaće za punih 12 mjeseci koji prethode podnošenju projektnog prijedloga iz razloga što nije bio zaposlen ili je koristio rodiljni dopust, bio na dugotrajnom bolovanju, neplaćenom dopustu i slično te za djelatnike zaposlene na nepuno radno vrijeme, izračun se vrši na temelju izračuna plaće za drugog zaposlenog djelatnika raspoređenog na isto ili slično[[21]](#footnote-21) radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu.

c) Za novozaposlenog djelatnika izračun se vrši na temelju dokumentiranih podataka o visini plaće drugog zaposlenog osoblja raspoređenog na isto ili slično radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu, uz uvjet da postoji dokaz o sistematizaciji radnog mjesta budućeg novog djelatnika.

Iznos jediničnog troška ne može se neosnovano mijenjati tijekom provedbe projekata. Prijavitelj je dužan dostaviti platne liste za prethodnu godinu. U okviru projektnog prijedloga potrebno je dostaviti sljedeće potporne dokumente:

* dokument (akt) temeljem kojeg se utvrđuje iznos bruto plaće;
* platne liste (IP1 obrazac) za razdoblje od 12 mjeseci koji prethode projektnom prijedlogu;
* akt/i o unutarnjem ustrojstvu i organizacijsku shemu institucije s posebno označenim organizacijskim jedinicama i radnim mjestima za obavljanje prihvatljivih aktivnosti (ako je primjenjivo).

Prijavitelj je obavezan čuvati dokumentaciju koja se odnosi na izravne troškove osoblja - dokazi o izdacima (npr. ugovori, odluke, platne liste, evidencije radnog vremena - ako je potrebno), kako bi osigurao odgovarajući revizijski  trag. Sve osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu. Troškovi osoblja za sate stvarno odrađene na provedbi projektnih aktivnosti isplaćivat će se temeljem satnice izračunate na gore opisan način.

*Napomena: kod pripreme prijedloga projekta, tj. proračuna projekta, Prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti*

Satnica se računa ponovno nakon 24 mjeseca provedbe u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća.

* Troškovi putovanja, kotizacija, dnevnica i smještaja

Troškovi putovanja, smještaja i dnevnica prihvatljivi su ako:

* nastaju u Republici Hrvatskoj
* nastaju u nekoj drugoj državi članici Europske unije (ali se ograničavaju na aktivnosti jačanja kapaciteta s ciljem jačanja stručnog znanja i razmjene iskustava i primjera dobre prakse vezanih uz razvoj Sustava praćenja i izvješćivanja)
* odnose se na djelatnike Prijavitelja.

Troškovi kotizacija prihvatljivi su ako se odnose na uplate za sudjelovanje na tečajevima, kongresima, radionicama, seminarima, simpozijima i konferencijama po potrebi i u druge zemlje članice EU (ali se ograničavaju na jačanje stručnog znanja vezanog uz razvoj Sustava praćenja i izvješćivanja prema EU Direktivi o pticama i Direktivi o staništima za djelatnike Prijavitelja).

Troškovi su prihvatljivi ukoliko su izravno povezani s prihvatljivim aktivnostima iz točke 2.7 ovih Uputa, ukoliko predstavljaju ekonomski najpovoljniju opciju i ne čine više od 5% ukupnih prihvatljivih troškova projekta.

* Neizravni troškovi po fiksnoj stopi do visine od 15% prihvatljivih izravnih troškova osoblja, sukladno članku 68 (1b) Uredbe EU 1303/2013. Indirektni (neizravni) troškovi odnose se na troškove uredskog prostora u kojem prijavitelj obavlja djelatnost od općeg gospodarskog interesa (najam prostora, režijski troškovi: grijanje/hlađenje, struja, voda, čišćenje, odvoz otpada, telekomunikacije, i sl. te troškove održavanja uredskih prostora za potrebe provedbe projekta).
* Trošak prekovremenog rada sukladno članku 65. Zakona o radu (NN 93/14), ukoliko je utvrđeno kako je trošak koji se potražuje opravdan i dokazan okolnostima više sile, izvanrednog povećanja opsega poslova ili drugim sličnim slučajevima prijeke potrebe, koji je nastao kod poslodavca, uvažavajući sve druge odredbe ovog Poziva.
* Trošak poreza na dodanu vrijednost za koji Prijavitelj nema pravo ostvariti odbitak.
  1. **Neprihvatljivi troškovi**

Neprihvatljivi troškovi Prijavitelja:

* Nadoknadivi PDV tj. porez na dodanu vrijednost za koji Prijavitelj/Korisnik ima pravo ostvariti odbitak
* Kamate na dug
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama
* Kupnja korištene opreme
* Kupnja vozila koja se koriste u svrhu upravljanja projektom
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene
* Kazne, financijske globe i troškovi sudskog spora
* Operativni troškovi (izuzev troškova upravljanja projektom)
* Gubici zbog fluktuacija valutnih tečaja i provizija na valutni tečaj
* Plaćanja svih bonusa zaposlenima
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti odnosno svi koji su utvrđeni neprihvatljivima u skladu s Pravilnikom o prihvatljivosti izdataka (Narodne novine, broj 143/2014)
* Troškovi amortizacije
* Troškovi povezani s uslugom revizije projekta, koju nabavlja Prijavitelj/Korisnik
* Troškovi nastali kao posljedica redovitih aktivnosti Prijavitelja/Korisnika (uključujući ulaganja u redovito održavanje infrastrukturnih objekata ili opreme).

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava.* *Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/Korisnik.* |

* 1. **Horizontalna načela**

Prijavitelj je dužan poštivati sve odredbe Zakona o suzbijanju diskriminacije (NN br. 85/08, 112/12), kojima se promiče jednakost i uređuje zaštita od diskriminacije. To znači da Prijavitelj mora osigurati da aktivnosti u sklopu projekta ne mogu, izravno niti neizravno diskriminirati nekoga na temelju navedenih zakonskih osnova.

Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Obrascu 1 - Prijavnom obrascu.

Slijedom *Uputa za prijavitelje i korisnike Operativnog programa „Konkurentnost i Kohezija” o provedbi horizontalnih načela[[22]](#footnote-22)* (u daljnjem tekstu: Upute o provedbi horizontalnih načela) korisnici su dužni provoditi mjere u tri kategorije – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

Projekti koji su u skladu s nacionalnim propisima smatraju se neutralnima[[23]](#footnote-23), o čemu je potrebno pružiti informaciju u odgovarajućem dijelu Prijavnog obrasca.

**2.10.1. Promicanje ravnopravnosti žena i muškaraca i zabrana diskriminacije**

Projektni prijedlog mora biti u skladu sa zahtjevima nacionalnog zakonodavstva tj. Zakona o ravnopravnosti spolova (Narodne novine, broj 82/08, 69/17) kao i sa Zakonom o suzbijanju diskriminacije (Narodne novine, broj 85/08, 112/12).

Općenito se smatra da se u sklopu SC 6iii1 neće javiti izravni ili neizravni učinci na pitanje ravnopravnosti spolova te diskriminacije.

**2.10.2. Pristupačnost za osobe s invaliditetom**

Projektni prijedlog mora biti u skladu sa zahtjevima i standardima nacionalnog zakonodavstva vezanog uz pristupačnost za osobe s invaliditetom.

Općenito se smatra da se u sklopu SC 6iii1 neće javiti izravni ili neizravni učinci na pitanje pristupačnosti za osobe s invaliditetom a primjer promicanja ove horizontalne teme uključuje korištenje načela univerzalnog dizajna prilikom izrade edukacijskih materijala ili materijala koji se izrađuju u svrsi promidžbe i vidljivosti.

Osim predložene aktivnosti, Prijavitelj može na razini projektnog prijedloga osmisliti i druge aktivnosti pri promicanju pristupačnosti za osobe s invaliditetom.

**2.10.3. Održivi razvoj**

Projektni prijedlog mora biti u skladu sa zahtjevima nacionalnog zakonodavstva, tj. Zakona o zaštiti prirode (Narodne novine, br. 80/13), sa Strategijom i akcijskim planom zaštite prirode Republike Hrvatske za razdoblje 2017.-2025. (Narodne novine, br. 72/17), te dokazati izravni doprinos horizontalnoj politici održivog razvoja kroz provođenje mjera (aktivnosti) koje se odnose na povećanje dostupnosti podataka o bioraznolikosti u skladu s Direktivom o pticama i Direktivom o staništima. Prijavitelj treba dokazati da njegov projekt neće imati štetne učinke na okoliš, potvrditi da je ekološki neutralan ili opisati na koji način će projekt pozitivno utjecati na održivi razvoj.

Također, Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama, putem provođenja zelene javne nabave[[24]](#footnote-24) svaki puta kada je primjenjivo.

Osim predloženih aktivnosti, Prijavitelji mogu na razini projekta osmisliti i druge aktivnosti pri promicanju održivog razvoja, u skladu s Uputama o provedbi horizontalnih načela.

1. **KAKO SE PRIJAVITI**
   1. **Izgled i sadržaj projektnog prijedloga**

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog treba biti popunjen i podnesen nadležnom tijelu putem sustava eFondovi te sadržavati sljedeće dokumente u traženom formatu i redoslijedu:

|  |  |  |
| --- | --- | --- |
| **Dokument** | **Obvezno (da ili ne)** | **Referenca** |
| Obrazac 1 - Prijavni Obrazac[[25]](#footnote-25) | da | Obrazac 1. |
| Obrazac 2 - Obrazac s dodatnim podacima o projektnom prijedlogu | da | Obrazac 2. |
| Obrazac 3 - Troškovnik s referencama | da | Obrazac 3. |
| **Dodatna dokumentacija za prijavu** | | |
| Obrazac 4 - Izjava Prijavitelja | da | Obrazac 4. |
| Studija izvedivosti | da | Studija izvedivosti |
| Mišljenje nadležnog tijela o ispravnoj primjeni zahtjeva vezanih za procjenu utjecaja na okoliš | da | Mišljenje |

Dokumentacija koja zahtjeva potpis Prijavitelja, mora biti sken izvornika, ovjeren pečatom i potpisom ovlaštene osobe za zastupanje, dostavljen elektroničkim putem te dostupan u izvorniku na zahtjev nadležnog tijela.

* 1. **Podnošenje projektnog prijedloga**

Projektni prijedlog podnosi se od strane ovlaštene osobe Prijavitelja putem sustava eFondovi u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem ispunjavanja Prijavnog obrasca kroz sustav eFondovi. Svaki priloženi dokument Prijavnom obrascu kroz navedeni sustav mora biti u zasebnoj datoteci.* |

* 1. **Rok za predaju projektnog prijedloga**

Dostava projektnog prijedloga dozvoljena je najranije od 30. prosinca 2017. godine.

Poziv se vodi kao ograničeni postupak u modalitetu privremenog Poziva (pregovarački postupak).

Datum objave Poziva na središnjoj mrežnoj stranici ESI fondova i na javnom portalu sustava eFondovi te slanja dokumentacije Poziva putem elektroničke pošte potencijalnom Prijavitelju (kako je određeno u točki 2.1. ovih Uputa) označava datum objave Poziva, a krajnji rok dostave projektnih prijedloga je do **15. veljače 2018.**

PT1 zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak ocjenjivanja kvalitete projektnog prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na mrežnim stranicama [www.strukturnifondovi.hr](http://www.strukturnifondovi.hr) i http://efondovi.mrrfeu.hr bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

MRRFEU (UT) dužno je omogućiti obavještavanje potencijalnih Prijavitelja o naknadnim izmjenama natječajne dokumentacije i/ili uvjeta natječaja (dokumentacije Poziva), obustavu te otkazivanje Poziva. Navedeno se osigurava funkcionalnošću RSS-obavijesti, za koju se prijavitelji, pri preuzimanju dokumentacije postupka dodjele sa središnje internetske stranice ESI fondova [www.strukturnifondovi.hr](http://www.strukturnifondovi.hr) i http://efondovi.mrrfeu.hr, opredjeljuju upisivanjem adrese elektronske pošte na koju žele primati obavijesti povezane s postupkom dodjele. U slučaju da potencijalni Prijavitelj ne želi primati obavijesti putem RSS-a, UT, PT1 ili PT2 ne snosi odgovornost za eventualne propuste Prijavitelja ili njegovo nepoštivanje naknadno izmijenjenih uvjeta natječaja ili natječajne dokumentacije.

* 1. **Dodatne informacije uz projektni prijedlog**

Potencijalni Prijavitelji (u skladu s točkom 2.1. ovih Uputa) mogu za vrijeme trajanja Poziva kontinuirano postavljati pitanja. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na mrežnoj stranici [www.strukturnifondovi.hr](http://www.strukturnifondovi.hr/) i http://efondovi.mrrfeu.hr u roku od 3 (tri) radna dana od dana zaprimanja pojedinog pitanja, a najkasnije do 3 (tri) radna dana prije isteka roka za predaju projektnog prijedloga iz točke 3.3. ovih Uputa. Pitanja s jasno naznačenom referencom na Poziv moguće je poslati putem elektroničke pošte na sljedeću adresu: [skop@mzoe.hr](mailto:skop@mzoe.hr).

**Raspored događanja:**

**Važni indikativni vremenski rokovi**

|  |  |
| --- | --- |
| **Rok za podnošenje upita za pojašnjenjem** | Tri (3) dana prije isteka roka za predaju projektnog prijedloga |
| **Rok za davanje pojašnjenja** | Tri (3) radna dana od dana zaprimanja pojedinog upita |
| **Podnošenje projektnih prijedloga** | Najkasnije do 15. veljače 2018. |
| **Postupak dodjele bespovratnih sredstava** | Maksimalno 120 kalendarskih dana računajući od prvog sljedećeg dana od dana isteka roka za podnošenje projektnih prijedloga ili zaprimanja projektnog prijedloga do dana donošenja Odluke o financiranju. |

* 1. **Objava rezultata Poziva**

Prijavitelj s kojim je potpisan Ugovor zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr/) i na javnom portalu sustava eFondovi <http://efondovi.mrrfeu.hr> u roku 10 (deset) dana nakon potpisa Ugovora.

Objava će uključivati minimalno sljedeće podatke:

* naziv Korisnika
* naziv projekta i njegov referentni broj
* iznos bespovratnih sredstava dodijeljenih projektu i stopu sufinanciranja (intenzitet potpora);
* kratak opis projekta.

1. **POSTUPAK DODJELE**
   1. **Faze postupka dodjele bespovratnih sredstava**

Projektni prijedlog mora se dostaviti (podnijeti) kroz sustav eFondovi unutar roka određenog ovim Pozivom. Registracija se vrši automatski putem sustava eFondovi. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele bespovratnih sredstava predstavlja sveobuhvatni postupak odabira projektnih prijava koji se sastoji od sljedećih faza:

* **Faza 1. - Administrativna provjera i provjera prihvatljivosti Prijavitelja**
* **Faza 2. - Provjera prihvatljivosti projekta i aktivnosti te ocjena kvalitete**
* **Faza 3. - Provjera prihvatljivosti izdataka**
* **Faza 4. - Donošenje Odluke o financiranju.**

***Provođenje postupka dodjele***

MZOE i FZOEU Posrednička su tijela razine 1 i 2 koja su zadužena za postupak dodjele projekta. FZOEU kao PT2 zaduženo je za faze 1 i 3, dok je MZOE kao PT1 odgovorno za faze 2 i 4. Za potrebe ocjene kvalitete, minimalno u fazi 2, MZOE (PT1) osniva Odbor za odabir projekata (OOP) te isto tako odlučuje o njegovom sastavu.

Pojedina faza postupka dodjele provodi se na način da ta ista faza postupka dodjele za projektni prijedlog može započeti dok je prethodna faza još u tijeku, međutim, ne može završiti prije njezina dovršetka. Također, ako projektni prijedlog nije uspješno prošao jednu fazu postupka dodjele, ne može se uputiti u daljnje faze postupka dodjele.

U modalitetu privremenog poziva, postupak dodjele započinje prvog sljedećeg dana nakon isteka roka za podnošenje projektnih prijedloga, a završava danom donošenja i objave Odluke o financiranju. Postupak dodjele ne može trajati duže od 120 kalendarskih dana računajući od prvog sljedećeg dana od dana isteka roka za podnošenje projektnih prijedloga, a završava danom donošenja Odluke o financiranju. *U opravdanim slučajevima, Upravljačko tijelo može produžiti trajanje postupka dodjele za projektni prijedlog ovog postupka dodjele, o čemu izdaje obavijest.*

**Faza 1. - Administrativna provjera i provjera prihvatljivosti Prijavitelja**

Fazu administrativne provjere i provjere prihvatljivosti Prijavitelja provodi PT2 (FZOEU).

Tijekom **administrativne provjere** projektnog prijedloga, u slučaju neispunjavanja pojedinih kriterija navedenih u obrascu za administrativnu provjeru, Priloga 2 – Kriteriji i obrasci postupka dodjele bespovratnih sredstava, projektni prijedlog isključuje se iz daljnjeg postupka dodjele. Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve Prijavitelje, rukovodeći se isključivo postavljenim administrativnim zahtjevima.

Cilj provjere **prihvatljivosti Prijavitelja** jest provjeriti usklađenost projektnih prijedloga s kriterijima prihvatljivosti za Prijavitelje, definiranima u točki 2. ovog Poziva, a provjerava se primjenjujući tablicu Provjera prihvatljivosti Prijavitelja Priloga 2 - Kriteriji i obrasci postupka dodjele bespovratnih sredstava. Tijekom provjere prihvatljivosti Prijavitelja, od Prijavitelja se mogu zahtijevati određene izmjene i/ili dopune projektnog prijedloga u odgovarajućim obrascima i popratnoj dokumentaciji, kako bi se uskladili s kriterijima primjenjivima na predmetni postupak dodjele.

Projektni prijedlog koji nije uspješno prošao fazu 1. ne može se uputiti u daljnje faze postupka dodjele.

Nakon provedene faze 1, FZOEU (PT2) Prijavitelja obavještava o rezultatima.

**Faza 2 - Provjera prihvatljivosti projekta i aktivnosti te ocjena kvalitete**

PT1 (MZOE) je odgovorno za provjeru prihvatljivosti projekta i aktivnosti te ocjenu kvalitete. Za potrebe ocjene kvalitete MZOE (PT1) osniva Odbor za odabir projekata (OOP) te isto tako odlučuje o njegovom sastavu.

Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u poglavlju 2. ovih Uputa, primjenjujući tablicu Provjera prihvatljivosti projekta i aktivnosti, Priloga 2 - Kriteriji i obrasci postupka dodjele bespovratnih sredstava. Projektni prijedlog mora udovoljiti svim kriterijima prihvatljivosti kako bi se moglo pristupiti ocjenjivanju kvalitete projektnog prijedloga.

Ako je bilo koji od odgovora koji se odnosi na prihvatljivost projekta i projektnih aktivnosti negativan, po potrebi se od Prijavitelja traže izmjene i/ili dopune projektnog prijedloga u odgovarajućem prijavnom obrascu i popratnoj dokumentaciji, kako bi se uskladili s kriterijima primjenjivima na predmetni postupak dodjele.

Cilj **ocjene kvalitete** je ocjenjivanje projektnog prijedloga prema pitanjima metodologije odabira. Kriteriji za odabir operacija i pripadajuću metodologiju u okviru Investicijskog prioriteta 6iii „Zaštita i obnova bioraznolikosti i tla te promicanje usluga ekosustava, uključujući Natura 2000 i zelenu infrastrukturu“, Specifičnom cilju 6iii1 „Poboljšano znanje o stanju bioraznolikosti kao temelja za učinkovito praćenje i upravljanje bioraznolikošću“ usvojeni su 29. rujna 2015. godine na 4. sjednici Odbora za praćenje OPKK.

Ocjena kvalitete projektnog prijedloga izvršit će se sukladno kriterijima odabira utvrđenima u nastavku i u Prilogu 2. Kriteriji i obrasci postupka dodjele bespovratnih sredstava – Ocjenjivanje kvalitete.

Projektni prijedlog mora udovoljiti svim kriterijima odabira kako bi mogao biti upućen u sljedeću fazu postupka dodjele. Po potrebi se od Prijavitelja mogu tražiti izmjene i/ili dopune projektnog prijedloga u odgovarajućem prijavnom obrascu i popratnoj dokumentaciji, kako bi se uskladili s kriterijima primjenjivima na predmetni postupak dodjele.

Projektni prijedlog koji nije uspješno prošao fazu provjere prihvatljivosti projekta i aktivnosti te ocjene kvalitete ne može se uputiti u daljnju fazu postupka dodjele.

Kriteriji odabira i pitanja za ocjenjivanje kvalitete projektnog prijedloga navedeni su u tablici u nastavku:

***Tablica 2. Kriteriji odabira i pitanja za ocjenjivanje kvalitete***

|  | **Kriterij odabira i pitanja za kvalitativnu procjenu** | **Bodovna vrijednost / odgovori „Da“/“Ne“[[26]](#footnote-26) uz izjavu / opis pripadajućih situacija** | **Ostvarena ocjena / maksimalno ostvariva ocjena** | **Referenca na izvor za provjeru[[27]](#footnote-27)** |
| --- | --- | --- | --- | --- |
| **1.** | **Vrijednost za novac koju projekt nudi** | | | |
| **1.1 Opravdanost navedenih troškova projektnih aktivnosti**  - Troškovi su utemeljeni, detaljno opisani i u skladu su s predviđenim projektnim aktivnostima te njihovo obrazloženje ukazuje da su neophodni.    Pojašnjenje:  Procjena planiranih troškova mora biti odgovarajuće utemeljena, detaljno opisana i obrazložena. U slučaju da Prijavitelj predviđa nabavu roba/usluga/radova u skladu s primjenjivim pravilima javne nabave, procijenjeni iznos vrijednosti nabave mora biti također obrazložen.  *Napomena:*  *Tijela koja su nadležna za postupak dodjele bespovratnih sredstava u ovom Pozivu mogu tražiti dodatna pojašnjenja i dostavu ponuda za pojedine izdatke od strane Prijavitelja ako ocjene da izdatci nisu dovoljno detaljno opisani, utemeljeni i/ili obrazloženi.* | DA/NE  Odgovor DA se dodjeljuje kada su troškovi utemeljeni, opisani i obrazloženi na odgovarajući način, procijenjeni iznosi postupaka javne nabave su obrazloženi i metodologija njihovog izračuna opisana | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Proračun  Obrazac 2 – Obrazac s dodatnim podacima o projektnom prijedlogu, točka 5.  i  Obrazac 3 – Troškovnik s referencama |
| **2.** | **Financijska održivost projekta** | | | |
| **2.1. Projektni rezultati/investicija mogu biti financirani (održavani) nakon završetka financiranja**  - Da li projekt sadrži uvjerljivi plan koji osigurava dugotrajnu održivost projektnih rezultata?  Pojašnjenje:  Financijska održivost projekta ocjenjuje da li je osigurano daljnje financiranje projektnih rezultata nakon završetka projekta. Ovim se kriterijem utvrđuje ima li Prijavitelj dovoljne izvore financiranja za održavaju aktivnosti ulaganja, rezultate i ishode nakon završetka projekta. | DA/NE  Odgovor DA se dodjeljuje kada je naveden uvjerljiv opis koji osigurava dugotrajnu održivost svih neposrednih rezultata projekta | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac –Održivost rezultata nakon završetka projekta |
| **3.** | **Provedbeni kapaciteti prijavitelja** | | | |
| **3.1 Iskustvo Prijavitelja u provedbi projekata u području održivog upravljanja bioraznolikošću**  - Potencijalni Prijavitelj ima iskustva u uspješnoj provedbi projekata u području održivog upravljanja bioraznolikošću. | DA/NE  Odgovor DA se dodjeljuje u kada je Prijavitelj proveo najmanje jedan projekt za koje postoji formalno odobren završni izvještaj (ili ekvivalent u sistemu dodjele bespovratnih sredstava). | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac - Informacija o projektnom iskustvuPrijavitelja |
| **3.2 Procesi upravljanja projektom su jasno definirani te su im dodijeljeni ljudski resursi**  - Postoji prihvatljiv opis ključnih procesa upravljanja projektom. | DA/NE  Odgovor DA se dodjeljuje u slučaju da je dan opis koji navodi ključne procese: javnu nabavu, upravljanje ugovorima, praćenje i izvještavanje o neposrednim rezultatima, financijsko upravljanje / računovodstvo, te ako su svim navedenim procesima jasno dodijeljeni odgovarajući ljudski resursi. | Ocjena koju je potrebno ostvariti: DA  Ostvarena ocjena: | Obrazac 2 – Obrazac s dodatnim podacima o projektnom prijedlogu, točka 1. |
| **3.3 Edukacija/jačanje kapaciteta predviđena za ljudske resurse u provedbi projekta**  - Predviđena je edukacija/jačanje kapaciteta za ljudske resurse Prijavitelja za vrijeme trajanja projekta | DA/NE  Odgovor DA se dodjeljuje u slučaju da su predviđene 2 ili više edukacije/akcije jačanja kapaciteta. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Proračun  i/ili  Obrazac 2 – Obrazac s dodatnim podacima o projektnom prijedlogu, točka 2. |
| 4. | **Dizajn i zrelost projekta** | | | |
| **4.1 Doprinos ispunjavanju ciljeva ili aktivnosti ili pokazatelja Strategije i akcijskog plana zaštite prirode RH**  *Napomena:*  *Navedeni kriterij odabira odnosi se na aktualnu Strategiju i akcijski plan zaštite prirode Republike Hrvatske za razdoblje 2017. – 2025. (NN 72/17)* | DA/NE  Odgovor DA se dodjeljuje kada Projektni prijedlog doprinosi ciljevima i/ili aktivnostima i/ili pokazateljima Strategije. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Svrha i opravdanost projekta  i/ili  Obrazac 2 – Obrazac s dodatnim podacima o projektnom prijedlogu, točka 11. |
| **4.2 Tehnička izvedivost projekta**  - Ima li projekt realno izvediv vremenski okvir provedbe? Da li Studija izvedivosti ukazuje na izvedivost i isplativost odabrane opcije projekta? Da li je provedena procjena rizika koja na odgovarajući način sagledava rizike kojima je projekt izložen u vidu uspješne fizičke i financijske provedbe? | DA/NE  Odgovor DA se dodjeljuje u slučaju da:  je vremenski okvir provedbe realno izvediv; Studija izvedivosti ukazuje na izvedivost i isplativost odabrane opcije; procjena rizika sagledava na odgovarajući način rizike kojima je projekt izložen te su opisani odgovarajući postupci za smanjenje izloženosti rizicima, njihovo sprječavanje i ublažavanje te za to nadležna tijela. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Aktivnosti  i/ili  Obrazac 2 – Obrazac s dodatnim podacima o projektnom prijedlogu točke 5, 6, 7, 8. i 9. |
| **4.3 Doprinos indikatorima iz OPKK**  Pojašnjenje:  Projektni prijedlog izravno doprinosi indikatorima rezultata i indikatorima neposrednih rezultata iz OPKK za Specifični cilj 6iii1.  Vezano uz indikator rezultata i indikator neposrednih rezultata iz OPKK izravni doprinos označava situaciju u kojoj će Projektni prijedlog, nakon završetka provedbe, rezultirati uspostavom Programa praćenja za vrste i staništa i uspostavom i provedbom Sustava praćenja. | DA/NE  Odgovor DA se dodjeljuje u slučaju da  Projektni prijedlog izravno doprinosi pokazateljima iz OPKK:  „Vrste i staništa s uspostavljenim programima praćenja” i „Broj uspostavljenih sustava praćenja“. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Pokazatelji i rezultati  i  Obrazac 2 – Obrazac s dodatnim podacima o projektnom prijedlogu, točka 3. |
|  | **4.4. Doprinos Informacijskom sustavu zaštite prirode ili drugim bazama podataka relevantnim za sektor zaštite prirode**  Pojašnjenje:  Projektni prijedlog doprinosi povećanju razine znanja o bioraznolikosti na način da se na temelju rezultata operacija mogu izgraditi i/ili nadograditi relevantne baze podataka odnosno rezultira podacima koji su potrebni za adekvatno ažuriranje Informacijskog sustava zaštite prirode i/ili srodnih nacionalnih baza podataka relevantnih za sektor zaštite prirode.  *Napomena:*  Druge baze podataka mogu uključivati baze podataka iz Nacionalne infrastrukture prostornih podataka kao što su Geoportal, središnje mjesto pristupa prostornim podacima, i ARKOD, nacionalni sustav identifikacije zemljišnih parcela. | DA/NE  Odgovor DA se dodjeljuje u slučaju da projektni prijedlog doprinosi povećanju razine znanja o bioraznolikosti na način da rezultira podacima koji su potrebni za izgradnju i/ili nadogradnju baza podataka koje su relevantne za sektor zaštite prirode. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Svrha i opravdanost projekta  i/ili  Obrazac 2 – Obrazac s dodatnim podacima o projektnom prijedlogu, točka 12. |
| **5.** | **Promicanje jednakih mogućnosti i socijalne uključenosti** | | | |
| **5.1 Promicanje jednakih mogućnosti i socijalne uključenosti**  - Osigurava li se projektnim prijedlogom minimalno neutralnost projektnih aktivnosti, odnosno usklađenost sa zahtjevima u pogledu jednakih mogućnosti i socijalne uključe | DA/NE  Odgovor DA se dodjeljuje u slučaju da  Projektni prijedlog opisuje način poštivanja odredbi relevantnog zakonodavstava u pogledu jednakih mogućnosti i socijalne uključenosti. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Horizontalna načela |
| **6.** | **Promicanje održivog razvoja** | | | |
| **6.1 Doprinos podizanju svijesti javnosti o bioraznolikosti i/ili edukaciji stručnjaka**  - Da li projekt sadrži dodatne aktivnosti kojima proaktivno promovira bolje poznavanje i svijest o važnosti bioraznolikosti i/ili očuvanju vrsta i staništa  Pojašnjenje:  Odnosi se na broj Planiranih edukativnih radionica, javnih kampanja, informativnih aktivnosti, programa stručnog usavršavanja i sl. koje doprinose podizanju svijesti javnosti o bioraznolikosti i/ili edukaciji stručnjaka iz područja bioraznolikosti*.* | DA/NE  Odgovor DA se dodjeljuje u slučaju da barem dvije aktivnosti Projektnog prijedloga doprinose podizanju svijesti javnosti o bioraznolikosti i/ili edukaciji stručnjaka iz područja bioraznolikosti | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac – Horizontalna načela  i/ili  Obrazac 2 – Obrazac s dodatnim podacima o projektnom prijedlogu, točka 13. |
| **7.** | **Ako je primjenjivo, povezanost s drugim projektima relevantnim za predmetni sektor** | | | |
| **7.1 Projekt je povezan s drugim projektima u području zaštite prirode**  - Je li projekt povezan s drugim projektima u sektoru zaštite prirode?  Pojašnjenje:  -‘Povezan' znači da se aktivnosti ‘povezanih’ projekata međusobno ‘nadograđuju’ (isključuje se mogućnost dvostrukog financiranja u prijavnom obrascu i pratećoj dokumentaciji i/ili u relevantnom procesu planiranja i praćenja dokumenata koji se odnose na ‘povezane’ projekte) | DA/NE  Odgovor DA se dodjeljuje u slučaju da je Projektni prijedlog povezan s barem jednom planiranom aktivnosti predviđenom OPKK ili drugim programom financiranim iz EU sredstava. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac  i/ili  Obrazac 2 – Obrazac s dodatnim podacima o projektnom prijedlogu, točka 14. |
| **7.2 Projekt doprinosi relevantnoj EU makroregionalnoj strategiji (Strategija Europske unije za dunavsku regiju i Strategija Europske unije za jadransku i jonsku regiju)**  Pojašnjenje:  Makroregionalnu strategiju sačinjava Komunikacija Europske komisije (Europskom parlamentu, Vijeću Europske unije, Europskom gospodarskom i socijalnom odboru te Odboru regija o Strategiji EU) za pojedinu regiju i pripadajući Akcijski plan.  Dodatno, unutar pojedine makroregionalne strategije (na razini stupa strategije ili prioritetnog područja) definiraju se pripadajući ciljevi, dok su aktivnosti sastavni dio Akcijskog plana. | DA/NE  Odgovor DA se dodjeljuje u slučaju da  Projektni prijedlog doprinosi ciljevima i/ili aktivnostima vezanim za očuvanje bioraznolikosti unutar okolišnog stupa u barem jednoj makroregionalnoj strategiji. | Ocjena koju je potrebno ostvariti: DA  Ostvarena ocjena: | Obrazac 1 - Prijavni obrazac  i/ili  Obrazac 2 – Obrazac s dodatnim podacima o projektnom prijedlogu, točka 15. |

OOP će vrednovati rezultate procjene te sastaviti Izvješće o fazi provjere prihvatljivosti projekta i aktivnosti te ocjenjivanja kvalitete. Nakon provedene faze 2, MZOE (PT1) Prijavitelja obavještava o rezultatima.

**Faza 3. - Provjera prihvatljivosti izdataka**

Cilj predmetne provjere je provjeriti usklađenost projektnih prijedloga s kriterijima prihvatljivosti izdataka (poglavlje 2. ovih Uputa) primjenjujući Prilog 2 - Kriteriji i obrasci postupka dodjele bespovratnih sredstava – Provjera prihvatljivosti izdataka.

Provjeru prihvatljivosti izdataka provodi FZOEU (PT2).

Tijekom provjere prihvatljivosti izdataka provjerava se i osigurava da su ispunjeni uvjeti za financiranje projektnog prijedloga, određujući najviši iznos prihvatljivih izdataka koji će biti uključen u prijedlog za donošenje Odluke o financiranju.

Ako je potrebno, FZOEU (PT2) kao nadležno tijelo ispravlja predloženi proračun projektnog prijedloga uklanjajući neprihvatljive izdatke, pri čemu može:

1. prethodno od Prijavitelja zatražiti dostavljanje dodatnih podataka kako bi se opravdala prihvatljivost izdataka. Ako Prijavitelj ne dostavi zadovoljavajuće podatke ili ih ne dostavi u zato predviđenom roku, isti se smatraju neprihvatljivima i uklanjaju se iz proračuna, i/ili
2. zajedno s Prijaviteljem (pisanim putem ili na sastancima) prolaziti i “čistiti” stavke proračuna (predložene iznose uz pojedinu stavku kao i prihvatljivost stavki proračuna).

U navedenim slučajevima FZOEU (PT2) od Prijavitelja zahtjeva razloge kojima se opravdavaju potreba i novčana vrijednost pojedine stavke, ostavljajući mu za navedeno primjeren rok. Ako Prijavitelj u navedenom roku, u skladu s uputom FZOEU-a (PT2) ne opravda pojedinu stavku, ista se briše iz proračuna. Prijavitelj je obavezan u postupku „čišćenja“ proračuna biti FZOEU-u (PT2) na raspolaganju u svrhu davanja potrebnih obrazloženja.

Tijekom provjere prihvatljivosti izdataka FZOEU (PT2) ispravlja predloženi proračun projektnog prijedloga, uklanjajući neprihvatljive izdatke i/ili mijenjajući neprihvatljive stavke u dogovoru s Prijaviteljem. U ovom Postupku, ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno ne mijenja se koncept, opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava koji se dodjeljuje odnosno na intenzitet potpore.

Nakon provedene faze provjere prihvatljivosti izdataka, FZOEU (PT2) obavještava Prijavitelja o rezultatima.

**Faza 4 – Donošenje odluke o financiranju**

Odluka o financiranju donosi se ukoliko je projektni prijedlog udovoljio svim kriterijima u prethodnim fazama postupka dodjele. Prije donošenja Odluke o financiranju nadležno tijelo provjerava je li došlo do promjena ili okolnosti koje bi možebitno odgodile uvrštavanje projektnog prijedloga u odluku o financiranju ili utjecale na ispravnost dodjele.

Odluku o financiranju donosi čelnik tijela PT1 (MZOE).

Odluka o financiranju sadržava sljedeće podatke:

* pravni temelj za donošenje Odluke;
* naziv, adresu i OIB Prijavitelja;
* naziv i referentni broj projektnog prijedloga;
* najviši iznos sredstava za financiranje prihvatljivih izdataka projekta i stopu sufinanciranja;
* tehničke podatke o klasifikacijama Državne riznice i kodovima alokacija;
* druge elemente koji se odnose na financiranje
* po potrebi i druge uvjete i podatke.

PT1 (MZOE) obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

* 1. **Odredbe vezane uz dodatna pojašnjenja tijekom postupka dodjele**

*Obavještavanje Prijavitelja*

Prijavitelj će, u roku od 5 (pet) radnih dana od dana donošenja odluke o statusu navedenog projektnog prijedloga biti obaviješten pisanim putem obaviješću na kraju svake faze postupka dodjele bespovratnih sredstava, osim nakon registracije, o kojoj će prijavitelji biti obaviješteni putem sustava eFondovi, i to:

* ako je riječ o uspješnom Prijavitelju, obavijest će sadržavati informaciju da je projektni prijedlog odabran za iduću fazu dodjele
* ako je riječ o neuspješnom Prijavitelju obavijest će sadržavati informaciju da projektni prijedlog nije odabran za iduću fazu postupka dodjele s obrazloženjem.

*Pojašnjenja tijekom postupka dodjele*

U bilo kojoj fazi tijekom postupka dodjele, ako u podaci dostavljeni u projektnom prijedlogu nisu jasni ili sadrže pogreške PT1 (MZOE) i PT2 (FZOEU) mogu od Prijavitelja kroz sustav eFondovi zahtijevati dodatna pojašnjenja u slučajevima kada iz navedenih razloga nisu u mogućnosti objektivno provesti postupak dodjele. Prijavitelji su obvezni postupiti u skladu sa zahtjevom PT1 (MZOE) i PT2 (FZOEU), u za to određenom roku.

Projektni prijedlog moguće je mijenjati i nadopunjavati podacima i dokumentima ali Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga.

U postupku dodjele u fazi provjere prihvatljivosti projekta i aktivnosti te ocjenjivanja kvalitete, osim zahtijevanja dodatnih pojašnjenja / dokumenata / podataka, ili ispravaka prijavnog obrasca i popratne dokumentacije PT1 (MZOE) može izvršiti provjere na licu mjesta ili pozvati Prijavitelja da na sastanku tijekom faze provjere prihvatljivosti projekta i aktivnosti te ocjenjivanja kvalitete pruži potrebna dodatna pojašnjenja o podacima navedenima u projektnom prijedlogu. Na sastanku moraju biti prisutna najmanje dva predstavnika PT1 (MZOE), a razgovor se snima, što se konstatira. Također, sastavlja se zapisnik sa sastanka.

Ako se tijekom postupka pojašnjavanja ili tijekom provjere na licu mjesta utvrdi da je Prijavitelj dostavio lažne informacije u projektnom prijedlogu ili da su Prijavitelj ili osobe povezane s projektnim prijedlogom dobili povjerljive informacije, pokušali utjecati ili utjecali na ishod postupka dodjele, PT1 (MZOE) isključuje projektni prijedlog iz postupka dodjele bespovratnih sredstava i po potrebi se obraća nadležnim institucijama (primjerice DORH-u, Poreznoj upravi) i pokreće redovne procedure za prijavu nepravilnosti.

*Dostupnost informacija*

Prijavitelj može uputiti zahtjev za dostavom informacija nadležnom tijelu o statusu njegovog projektnog prijedloga u pojedinoj fazi postupka dodjele, na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) dana od dana primitka zahtjeva. Zahtjev Prijavitelja za dostavom informacija ne odgađa početak sljedeće faze postupka dodjele. Zahtjev Prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele. Zahtjev Prijavitelja za pristup informacijama ne odnosi se niti smije dovoditi u pitanje zahtijevane ispravke prijavnog obrasca i popratne dokumentacije, u cilju postizanja njihove usklađenosti sa zahtjevima primjenjivima na predmetni postupak dodjele.

*Povlačenje projektnog prijedloga*

Do trenutka potpisivanja Ugovora o dodjeli bespovratnih sredstava, u bilo kojoj fazi postupka dodjele, Prijavitelj kroz sustav eFondovi može povući svoj projektni prijedlog.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

* 1. **Prigovori**

Prijavitelji koji smatraju da su oštećeni zbog nepravilnog postupanja tijekom postupka dodjele imaju pravo izjaviti prigovor čelniku UT-a. Prijavitelj može izjaviti prigovor čelniku UT-a u roku od 8 (osam) radnih dana od dana primitka Obavijesti o statusu njegovog projektnog prijedloga u pojedinoj fazi postupka dodjele bespovratnih sredstava zbog sljedećih razloga:

* povrede postupka opisanog u Uputama i dokumentaciji ovog Poziva;
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

O prigovoru odlučuje čelnik UT-a rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika UT-a dostavlja se podnositelju prigovora. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti osobito:

* naziv tijela kojem se upućuje
* naznaku predmeta na koji se odnosi
* naziv te adresu Prijavitelja
* ime i prezime te adresu osobe ovlaštene za zastupanje, ako je Prijavitelj ima (uključujući punomoć)
* naziv i referentni broj Poziva
* razloge prigovora
* naznaku statusa potpisnika prigovora koji ga ovlašćuje na zastupanje Prijavitelja
* pečat Prijavitelja
* dokumentaciju kojom dokazuje navode iznijete u prigovoru
* potpis Prijavitelja ili osobe ovlaštene za zastupanje Prijavitelja.

Teret dokazivanja navedenih činjenica je na Prijavitelju.

Prigovor se podnosi na adresu UT-a: Ministarstvo regionalnoga razvoja i fondova EU, Upravljačko tijelo za Operativni program Konkurentnost i kohezija 2014.-2020., s naznakom “Prigovor u postupku dodjele bespovratnih sredstava“, Miramarska 22, 10000 Zagreb[[28]](#footnote-28).

Prigovor dostavljen izvan roka, podnesen od neovlaštene osobe (osobe koja nije Prijavitelj ili nije ovlaštena od strane Prijavitelja), ne smatra se valjanim i ne uzima se u razmatranje, o čemu se pisanim putem obavještava Prijavitelja.

Rok za donošenje odluke o prigovoru od strane nadležnog tijela ne smije biti duži od 30 (trideset) radnih dana od dana zaprimajnja urednog prigovora.

Kada prigovor sadržava kakav nedostatak koji onemogućuje postupanje po prigovoru, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen Komisiji onog dana kada je prvi put bio podnesen. Smatrat će se da je prigovor povučen ako ne bude vraćen Komisiji u određenom roku i ispravljen u skladu s dobivenom uputom Komisije, a ako bude vraćen bez ispravka odnosno dopune, neće se uzeti u razmatranje.

Prijavitelj koji ne podnosi prigovor već traži određena pojašnjenja i obavijesti u vezi s postupkom dodjele, zahtjev podnosi tijelu nadležnom za pojedini postupak dodjele i to u roku od 15 (petnaest) kalendarskih dana od podnošenja zahtjeva izdati obavijest u pisanom obliku. Ako nadležno tijelo odbije izdati obavijest u pisanom obliku ili u propisanom roku ne izda obavijest, podnositelj ima pravo u roku 15 dana od isteka roka, izjaviti prigovor čelniku UT-a o kojem se odlučuje prema naprijed navedenim pravilima.

Ako je Prijavitelj uputio pismeno s naznakom da je riječ o prigovoru, a iz njegova sadržaja je razvidno da samo traži pojašnjenja i obavijesti, tada se ne provodi postupak razmatranja prigovora, već UT tijelu nadležnom za određenu fazu postupka dodjele prosljeđuje navedeni podnesak o čemu obavještava podnositelja.

**Rok mirovanja [[29]](#footnote-29)**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje unutar kojega se Prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojega Prijavitelj kojemu je dostavljena pisana obavijest može podnijeti prigovor čelniku UT i ne može biti duže od 15 (petnaest) radnih dana.

Odricanje Prijavitelja od prava na prigovor ne utječe na već donesenu odluku PT1 kojom se projektni prijedlog uključuje u prijedlog za donošenje Odluke o financiranju u fazi 4. postupka dodjele. Odricanje od prava na prigovor je isključivo odluka Prijavitelja, te za cilj ima omogućiti donošenje Odluke u što kraćem roku te posljedično sklapanje Ugovora o dodjeli bespovratnih sredstava. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku Upravljačkog tijela, a to razdoblje ne može biti duže od 30 (trideset) radnih dana. Rok mirovanja u svakom slučaju ne može biti duži od 45 (četrdesetpet) radnih dana, računajući od dana kada je Prijavitelju obavljena dostava pisane obavijesti o statusu njegova projektnog prijedloga nakon faze provjere prihvatljivosti izdataka.

U slučaju da Izjavu o odricanju ne potpisuje sam Prijavitelj, već osoba ovlaštena zastupati ga (ne po zakonu, već po punomoći – opunomoćenik), tada ovlast potpisivanja mora postojati i nadležnom tijelu biti dostavljena pisana punomoć.

Odluka o financiranju se može donijeti u odnosu na kasnije zaprimljeni projektni prijedlog te prigovor podnesen na neku od faza postupka dodjele u odnosu na ranije zaprimljeni projektni prijedlog, nema suspenzivni učinak. Međutim, u navedenoj situaciji PT1 je obvezno osigurati sredstva kojima će osigurati financiranje projekta onog prijavitelja koji je povodom prigovora uspio u postupku.

* 1. **Ugovaranje**

Po donošenju Odluke o financiranju od strane MZOE (PT1), FZOEU (PT2) priprema nacrt Ugovora o dodjeli bespovratnih sredstava (u daljnjem tekstu: Ugovor) u suradnji s PT1 te se nacrt dostavlja na očitovanje/usuglašavanje Prijavitelju, budućem Korisniku. Ugovor se priprema u skladu s Prilogom 1. ovog Poziva. FZOEU (PT2) će pri tome obavijestiti Prijavitelja o dokumentaciji koju je potrebno dostaviti kao preduvjet za potpisivanje Ugovora, te mu za to ostaviti primjeren rok.

FZOEU (PT2) osigurava da Prijavitelj prije potpisivanja bude upoznat s odredbama Ugovora.

Rok za pripremu i potpisivanje Ugovora, koji iznosi 45 (četrdesetpet) kalendarskih dana od dana donošenja Odluke o financiranju, može se produžiti, uz prethodnu suglasnost UT-a, u opravdanim slučajevima koji su uzrokovani događajima izvan utjecaja nadležnog tijela i Prijavitelja/Korisnika.

Svi projektni prijedlozi za koje se, u roku od 45 (četrdesetpet) kalendarskih dana od dana donošenja Odluke o financiranju ili naknadno produljenom roku, ne sklopi Ugovor, neće biti prihvatljivi za financiranje iz bespovratnih sredstava.

Prijavitelj će potpisati i vratiti Ugovor MZOE (PT1) u roku od 15 (petnaest) kalendarskih dana od dana njegovog primitka.

Prije potpisivanja Ugovora, Prijavitelj/Korisnik mora dostaviti Izjavu, koju je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenje Odluke o financiranju u odnosu na njegov projekt, uključujući potvrdu da su da nisu nastupile promjene odnosno okolnosti koje bi utjecale na ispravnost dodjele bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti ili slično), te da su provedbeni kapaciteti prijavitelja nepromijenjeni.

Prije potpisivanja Ugovora, pojašnjenja, prilagodbe ili manje korekcije, mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja. Pojašnjenja, prilagodbe i manje korekcije se provode u suradnji s Prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga, a koje se odnose na utvrđeno u fazi provjere prihvatljivosti projekta i aktivnosti te ocjene kvalitete.

Izmjene u projektnom prijedlogu ne smiju ni u kojem slučaju dovesti do povećanja iznosa bespovratnih sredstava ni postotka sufinanciranja (koji se određuje na 7 (sedam) decimala) utvrđenih Odlukom o financiranju.

1. **ODREDBE KOJE SE ODNOSE NA PROVEDBU PROJEKTA** 
   1. **Razdoblje provedbe projekta**

Pod razdobljem provedbe projekta podrazumijeva se datum početka (a najranije počevši od 1. siječnja 2017. godine) i predviđenog završetka provedbe projekta (a najkasnije do 30. lipnja 2023. godine). Razdoblje provedbe projekta bit će definirano u Posebnim uvjetima Ugovora (Prilog 1. ovog Poziva). Početak obavljanja aktivnosti projekta označava prvu preuzetu obvezu kojom se naručuju dobra ili usluge ili druga obveza na temelju koje je ulaganje nepovratno, ovisno o tome što je od navedenog nastupilo prije. Projekt mora biti završen, odnosno sve aktivnosti moraju biti provedene do kraja naznačenog razdoblja provedbe.

Razdoblje prihvatljivosti izdataka je razdoblje unutar kojeg trošak mora biti plaćen da bi bio prihvatljiv za financiranje u skladu s Ugovorom o dodjeli bespovratnih sredstava, a određeno je Posebnim uvjetima Ugovora (Prilog 1. ovog Poziva) pri čemu uključuje razdoblje provedbe projekta i najviše 6 mjeseci od završetka razdoblja provedbe Projekta.

Razdoblje financiranja je razdoblje unutar kojeg se mogu izvršavati financijske transakcije povezane s izvršenjem Ugovora o dodjeli bespovratnih sredstava. Razdoblje financiranja projekta započinje stupanjem Ugovora na snagu i traje najduže 18 mjeseci od datuma završetka razdoblja provedbe projekta.

Razdoblje izvršenja Ugovora o dodjeli bespovratnih sredstava je razdoblje od stupanja Ugovora na snagu do izvršenja svih prava i obveza u skladu s Ugovorom.

|  |
| --- |
| ***Napomena:*** *Odobrenje financiranja aktivnosti projekta koje su započele ili su već dovršene te s njima povezanih troškova moguće je pod uvjetom da se radi o prihvatljivim kategorijama aktivnosti te s njima povezanih troškova, a koji su ostvareni tijekom razdoblja provedbe projekta (najranije od 1. siječnja 2017. godine). Predmetno odobrenje uvjetovano je i s poštivanjem (sukladnošću) sa svim ostalim relevantnim kriterijima prihvatljivosti navedenim u ovom Pozivu.* |

* 1. **Nabava**

Tijekom provedbe projekta prijavitelj/korisnik se mora pridržavati postupaka nabave utvrđenih u dokumentaciji Poziva te *Općim* i *Posebnim uvjetima Ugovora (Prilog* 1*).*

Korisnik koji je obveznik Zakona o javnoj nabavi primjenjuje Zakon o javnoj nabavi[[30]](#footnote-30) na postupke nabave u okviru projekta.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa Zakonom o javnoj nabavi kao i načelima i postupcima utvrđenima u dokumentaciji Poziva te Općim i Posebnim uvjetima Ugovora. Nepridržavanje ovih postupaka odrazit će se na prihvatljivost izdataka, a FZOEU (PT2) prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

Svi postupci nabave provedeni u okviru prijavljenog projekta, a prije datuma stupanja Ugovora o dodjeli bespovratnih sredstva na snagu, također moraju biti provedeni sukladno svim načelima i pravilima Zakona o javnoj nabavi, kako bi se mogli smatrati prihvatljivim. FZOEU (PT2) će izvršiti *ex-post* kontrolu provedenog postupka javne nabave.

* 1. **Provjere upravljanja projektom**

Nakon potpisivanja Ugovora o dodjeli bespovratnih sredstava, MZOE (PT1) će pratiti postiže li Projekt utvrđene ciljeve i rezultate, a FZOEU (PT2) će biti odgovoran za provjeravanje provodi li se projekt u skladu s Ugovorom.

Provjere upravljanja projektom uključuju:

* pregled plana nabave,
* provjere ispravnosti Zahtjeva za nadoknadom sredstava (ispravnost iznosa i stope financiranja), uključujući:
  + provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije)
  + provjere da je trošak stvarno nastao kod korisnika i da je plaćen (ako je primjenjivo) i ispravnosti Zahtjeva za nadoknadom sredstava
  + provjere usklađenosti postupaka nabave u okviru projekta s primjenjivim pravilima javne nabave
* provjere dokaza o izvršenim plaćanjima i odgovarajućeg revizijskog traga
* provjere statusa provedbe projekta
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju
* provjere poštivanja pravila EK-a i nacionalnih pravila o informiranju i vidljivosti (promidžbi)
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

MZOE (PT1) i FZOEU (PT2) mogu, u svrhu praćenja napretka provedbe projekta od Korisnika zahtijevati dostavu redovnih ili *ad hoc* izvješća o provedbi projekata, ostvarivanja pokazatelja, primjeni horizontalnih načela ili drugim informacijama potrebnim za izvještavanje ili provedbu i vrednovanje OPKK-a.

FZOEU (PT2), MZOE (PT1) i/ili i MRRFEU (UT), kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti provjeru na licu mjesta, neovisno jedan o drugom. O namjeri nisu dužni obavijestiti Korisnika.

U razdoblju od 5 (pet) godina nakon završnog plaćanja Korisniku, FZOEU (PT2) ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a itd.

* 1. **Podnošenje zahtjeva za nadoknadom sredstava**

Korištenje predujma u sklopu ovog Postupka dodjele nije dopušteno, a tako i mogućnost podnošenja Zahtjeva za predujmom.

Isplata prihvatljivih izdataka iz bespovratnih sredstava Korisniku vršit će se „metodom nadoknade“.

„Metoda nadoknade“ odnosno postupak potraživanja plaćenih troškova podrazumijeva da Korisnik na temelju dokaza o uplati podnosi zahtjev za nadoknadom nastalih i u cijelosti plaćenih prihvatljivih troškova.

Korisnik podnosi Zahtjev za nadoknadom sredstava, koje uključuje Izvješće o napretku provedbe projekta, FZOEU-u (PT2) najmanje na tromjesečnoj bazi, odnosno u roku od 15 (petnaest) dana od isteka svaka 3 (tri) mjeseca od sklapanja Ugovora o dodjeli bespovratnih sredstava. Korisnik Zahtjev za nadoknadom sredstava može podnijeti i češće od navedenog ako se za tim ukaže potreba, ali ne češće od svakih 30 (trideset) dana. Kada se sredstva potražuju retroaktivno (za aktivnosti koje su započele prije stupanja na snagu Ugovora o dodjeli bespovratnih sredstava ako razdoblje provedbe i razdoblje prihvatljivosti počinje prije stupanja na snagu Ugovora o dodjeli bespovratnih sredstava), ona moraju biti uključena u prvi Zahtjev za nadoknadom sredstava koji podnosi Korisnik. Prvi Zahtjev za nadoknadom sredstava Korisnik može dostaviti danom stupanja Ugovora na snagu a najkasnije u roku od 15 (petnaest) dana od isteka prva tri mjeseca od datuma potpisivanja Ugovora o dodjeli bespovratnih sredstava.

Korisnik podnosi Završni zahtjev za nadoknadom sredstava FZOEU-u (PT2) u roku od 30 (trideset) dana od isteka razdoblja provedbe projekta.

Rok za izvršenje plaćanja Korisniku je 30 (trideset) dana od dana isteka roka za pregled predmeta obveze, odnosno 30 (trideset) dana od dana isteka roka za provjeru Zahtjeva za nadoknadom sredstava. Isplate Korisniku vrše se u kunama.

Detaljnije odredbe koje se odnose na mogućnosti i uvjete za podnošenje nadoknadom sredstava određeni su u Ugovoru o dodjeli bespovratnih sredstava (Prilog 1 ovog Poziva).

* 1. **Povrat sredstava**

Ako postoji opravdana sumnja ili je utvrđeno da je Korisnik ugrozio izvršavanje Ugovora značajnim pogreškama ili nepravilnostima ili prijevarom, MZOE (PT1) može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. Razlozi i osnova za pokretanja postupka obustavljanja plaćanja i povrata sredstava bit će definirani Ugovorom.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost Prijavitelja, učinkovito korištenje sredstava i trajnost projekta (točka 2.5 ovih Uputa).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva
* Odluka o raskidu Ugovora i djelomičnom ili potpunom povratu sredstava
* Naknadno utvrđenje da je korisniku isplaćen nepripridajući iznos bespovratnih sredstava.
  1. **Revizije projekta, imovina i osiguranje**

Imovina koja je stečena u Projektu mora se koristiti u skladu s Opisom Projekta koji će biti sastavni dio Ugovora o dodjeli bespovratnih sredstava (Prilog 1. ovih Uputa).

Detaljnije odredbe koje se odnose na reviziju, imovinu i osiguranje određeni su u Ugovoru o dodjeli bespovratnih sredstava (Prilog 1. ovih Uputa).

* 1. **Informiranje i vidljivost**

Korisnik je dužan pridržavati se zahtjeva povezanih s informiranjem i vidljivošću navedenih u Ugovoru i njegovim prilozima te zahtjeva navedenih u dokumentu *Informiranje, komunikacija i vidljivost - Upute za Prijavitelje za razdoblje 2014. – 2020.*

Korisnik je posebno dužan poduzeti sve potrebne korake kako bi objavio činjenicu da EU sufinancira EU projekt, da je projekt koji se provodi odabran u okviru OPKK-a te da je sufinanciran sredstvima iz Kohezijskog fonda. PT2 će osigurati potporu korisnicima vezano uz ispunjavanje zahtjeva vezanih uz informiranje i vidljivost.

Upute za informiranje i vidljivost za Korisnike sredstava su dostupni na poveznici:

<http://www.strukturnifondovi.hr/UserDocsImages/Strukturni%20fondovi%202014.%20–%202020/Vizualni%20identiteti/Upute%20za%20korisnike%20sredstava%202014%20-2020.pdf>

Osim mjera informiranja i vidljivosti koje Korisnik samostalno poduzme u okviru projekta, Korisnik je obvezan odazvati se na pozive MZOE (PT1), FZOEU (PT2) i MRRFEU (UT) za sudjelovanje na organiziranim događajima informiranja i vidljivosti.

1. **OBRASCI I PRILOZI**
   1. **Dokumentacija Poziva na dostavu projektnih prijedloga**
2. **Upute za prijavitelje**
3. **Sažetak poziva**
4. **Obrasci koji su sastavni dio Poziva**
5. Obrazac 1 - Prijavni obrazac – elektronska verzija dostupna u sustavu eFondovi (<http://efondovi.mrrfeu.hr>)
6. Obrazac 2 - Obrazac s dodatnim podacima o projektnom prijedlogu
7. Obrazac 3 - Troškovnik s referencama
8. Obrazac 4 - Izjava prijavitelja
9. **Prilozi koji su sastavni dio Poziva**
10. Prilog 1 - Posebni uvjeti Ugovora
    1. Prilog I. Opis i proračun projekta[[31]](#footnote-31)
    2. Prilog II. Opći uvjeti ugovora
    3. Prilog III. Izvješće nakon provedbe projekta
    4. Prilog IV. Pravila o primjeni financijskih korekcija
    5. Prilog V. Uvjeti korištenja sustava eFondovi za korisnike bespovratnih sredstava
11. Prilog 2 - Kriteriji i obrasci postupka dodjele bespovratnih sredstava
12. **POJMOVNIK**

|  |  |
| --- | --- |
| **Pojam** | **Definicija** |
| Administrativna provjera | Postupak provjere sukladnosti projektnog prijedloga s administrativnim kriterijima utvrđenima u Uputama za prijavitelje za Poziv na dostavu projektnih prijava. |
| Bespovratna sredstva | Iznos koji Ministarstvo zaštite okoliša i energetike dodijeli za određenu svrhu prihvatljivom prijavitelju (korisniku). Bespovratna sredstva ovise o određenim uvjetima vezanima uz korištenje, održavanje utvrđenih standarda kao i razmjernom doprinosu korisnika. Isti će se utvrditi u apsolutnim iznosima i omjeru. |
| ESI fondovi | Europski strukturni i investicijski fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| eFondovi | Integrirani sustav upravljanja i kontrole ESI fondova |
| Fondovi | Fondovi - ESF, EFRR i KF, sukladno recitalu 9. Uredbe (EU) br. 1303/2013. |
| Izdatak | Korisnikov trošak koji nastane tijekom provedbe projekta. |
| Korisnik | Uspješan Prijavitelj s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriterij odabira | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga; Odbor za praćenje odobrava KO prije no što se isti primjene u postupcima dodjele. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom se isključuje iz dodjele. |
| Nadležno tijelo | Nadležno tijelo je tijelo nadležno za pojedini projekt u skladu sa Sporazumom iz članka 6. stavak 2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15, 15/17 i 18/17 - ispravak). |
| Načela ekonomičnosti,  učinkovitosti i djelotvornosti. | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni.  Načelo učinkovitosti bavi se najboljim odnosom između uloženih resursa i dobivenih rezultata.  Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije.[[32]](#footnote-32) |
| Ocjenjivanje | Ocjenjivanje kvalitete je ocjenjivanje, odnosno bodovanje projektnih prijedloga prema kriterijima odabira, na temelju metodologije primjenjive na postupak dodjele. |
| Operacija | Operacija je projekt, ugovor, aktivnost ili skupina projekata koje za financiranje odabire Upravljačko tijelo OP-a, a koji doprinose ostvarivanju ciljeva pripadajuće prioritetne osi. |
| Ograničeni poziv na dostavu projektnih prijava | Ograničeni postupak je vrsta postupka dodjele bespovratnih sredstava u kojem se poziv na dostavu projektnih prijedloga pokreće njegovim slanjem unaprijed određenim prijaviteljima. |
| Politike Zajednice | Politike Zajednice su sve politike implementirane u skladu s ugovorima koje su potpisale zemlje članice EU-a koje se odnose na sljedeća područja: poljoprivreda, ribarstvo i hrana, konkurencija, okoliš, kultura, obrazovanje i mladež, gospodarstvo, financije i porezi, zapošljavanje i socijalna prava, energija i prirodni resursi, okoliš, potrošači i zdravstvo, vanjski odnosi i vanjski poslovi, pravosuđe i prava građana, regije i lokalni razvoj, znanost i tehnologija, prijevoz i putovanje[[33]](#footnote-33). |
| Projekt | Projekt za financiranje odabire Upravljačko tijelo OP-a, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik. Provedbom projekata omogućuje se ostvarenje ciljeva pripadajuće prioritetne osi. |
| Ugovor o dodjeli  bespovratnih sredstava | Ugovor o dodjeli bespovratnih sredstava je ugovor između Korisnika i Posredničkih tijela, kojim se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti Projekta. |

1. **POPIS KRATICA**

EFRR Europski fond za regionalni razvoj

EK Europska komisija

ESIF Europski strukturni i investicijski fondovi

EU Europska unija

FZOEU Fond za zaštitu okoliša i energetsku učinkovitost

HAOP Hrvatska agencija za okoliš i prirodu

IP Investicijski prioritet

KF Kohezijski fond

KO Kriteriji odabira

KP Kriteriji prihvatljivosti

MRRFEU Ministarstvo regionalnoga razvoja i fondova EU

MZOE Ministarstvo zaštite okoliša i energetike

OP Operativni program

OPKK Operativni program „Konkurentnost i kohezija“

OzP Odbor za praćenje Operativnog programa „Konkurentnost i kohezija“

OOP Odbor za odabir projekata

PDP Poziv na dostavu projektnih prijedloga

PDV Porez na dodanu vrijednost

SoP Sporazum o partnerstvu

PT1 Posredničko tijelo razine 1

PT2 Posredničko tijelo razine 2

RH Republika Hrvatska

SC Specifični cilj

SL Službeni list (Europska unija)

TC Tematski cilj

UFEU Ugovor o funkcioniranju Europske unije

UT Upravljačko tijelo

ZJN Zakon o javnoj nabavi

ZNP Zajednička nacionalna pravila

1. <https://razvoj.gov.hr/UserDocsImages//arhiva/EU%20fondovi/Programi%20prekogranicna%202014-2020//GLAVNI%20DOKUMENT_Sporazum_o_partnerstvu_HR.pdf> [↑](#footnote-ref-1)
2. <http://www.strukturnifondovi.hr/UserDocsImages/Documents/Strukturni%20fondovi%202014.%20–%202020/01%20OPKK%202014-2020%20hrv%2027112014.docx> [↑](#footnote-ref-2)
3. Praćenje stanja očuvanosti prirode (monitoring) je osmišljeno i sustavno praćenje stanja prirode. [↑](#footnote-ref-3)
4. Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992.), kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske (SL L 158, 10.6.2013.)(u daljnjem tekstu: Direktiva o staništima) [↑](#footnote-ref-4)
5. Direktiva 2009/147/EZ Europskog parlamenta i Vijeća od 30. studenoga 2009. o očuvanju divljih ptica (kodificirana verzija) (SL L 20, 26.1.2010.), kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske (SL L 158, 10.6.2013.) (u daljnjem tekstu: Direktiva o pticama). [↑](#footnote-ref-5)
6. <https://www.cbd.int/doc/decisions/cop-10/cop-10-dec-02-en.pdf> [↑](#footnote-ref-6)
7. Program praćenja je dokument koji opisuje proces praćenja za pojedine vrste ili staništa unutar biogeografske regije, uključujući metodologije za sve razine prikupljanja i analize podataka. Program praćenja opisuje metodologiju praćenja u obliku detaljnih uputa specijalista za terenski rad koje uključuju plan uzorkovanja i obrasce te točan opis procjene podataka za pojedine vrste ili stanišne tipove prema obvezama izvještavanja iz Direktive o pticama i Direktive o staništima. [↑](#footnote-ref-7)
8. Preciznost navedene stope sufinanciranja izražava se na sedam decimala stoga nije moguće dodijeliti potporu u iznosu većem od 85,0000000%. [↑](#footnote-ref-8)
9. **Teško kršenje ugovora** obuhvaća situacije: (a) ako je nadležno tijelo od Prijavitelja u svojstvu Korisnika za drugi projekt financiran kroz neki drugi postupak dodjele zatražilo **povrat svih dodijeljenih sredstava**; ili (b) ako je nadležno tijelo **jednostranom odlukom raskinulo** Ugovor o dodjeli bespovratnih sredstava. [↑](#footnote-ref-9)
10. Direktiva 2009/147/EZ Europskog parlamenta i Vijeća od 30. studenog 2009. o očuvanju divljih ptica, kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske [↑](#footnote-ref-10)
11. Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore, kako je zadnje izmijenjena i dopunjena Direktivom Vijeća 2013/17/EU od 13. svibnja 2013. o prilagodbi određenih direktiva u području okoliša zbog pristupanja Republike Hrvatske [↑](#footnote-ref-11)
12. Uredba (EU) br. 1143/2014 Europskog parlamenta i vijeća od 22. listopada 2014 o sprječavanju i upravljanju unošenja i širenja invazivnih stranih vrsta te njezine provedbene uredbe [↑](#footnote-ref-12)
13. Uredba Vijeća (EZ) br. 338/97 od 9. prosinca 1996. o zaštiti vrsta divlje faune i flore uređenjem trgovine njima te njezine provedbene uredbe [↑](#footnote-ref-13)
14. Direktiva 2008/56/EZ Europskog parlamenta i Vijeća od 17. lipnja 2008. kojom se uspostavlja okvir za djelovanje Zajednice u području politike morskog okoliša [↑](#footnote-ref-14)
15. Uspostava i provedba programa praćenja mora rezultirati praćenjem stanja očuvanosti prirodnih staništa i vrsta i stanišnih tipova koji su navedeni u prilozima I., II., IV. i V. Direktive o staništima te o stanju populacija svih vrsta ptica koje se prirodno pojavljuju na teritoriju pojedine države članice, a koje su navedene u Direktivi o pticama. [↑](#footnote-ref-15)
16. Referentno stanje čine početni podaci o veličini populacije (brojnosti) i području rasprostranjenosti pojedinih vrsta, te površini rasprostranjenosti stanišnog tipa. Nadalje, referentno stanje opisuje se i kroz niz dodatnih varijabli: ocjenu kvalitete staništa za vrstu, popis ugroza i pritisaka na vrstu i stanišni tip, ocjene budućih izgleda opstanka pojedine vrste i stanišnog tipa te ocjene stanja struktura i funkcija pojedinog stanišnog tipa. Početno (referentno) razdoblje za koje se određuje referentno stanje je prvo razdoblje izvještavanja koje je obvezujuće za RH sukladno odredbama Direktive o pticama i Direktive o staništima, a nakon njenog pristupanja EU. [↑](#footnote-ref-16)
17. Dionici sustava praćenja i izvješćivanja su: Središnja tijela državne uprave nadležna za poslove zaštite prirode, poljoprivrede, šumarstva, vodnog gospodarstva, ribarstva, kulture i gospodarstva, HAOP, javne ustanove za upravljanje zaštićenim područjima i područjima ekološke mreže Natura 2000 na nacionalnoj, područnoj (regionalnoj) i lokalnoj razini, jedinice područne (regionalne) i lokalne samouprave, Hrvatske vode, Hrvatske šume, organizacije civilnog društva koje djeluju u području zaštite prirode. [↑](#footnote-ref-17)
18. U ovom kontekstu izraz Korisnik se odnosi na uspješnog prijavitelja, s kojim će se potpisati Ugovor o dodjeli bespovratnih sredstava, a koji će biti izravno odgovoran za početak, upravljanje, provedbu i rezultate projekta. [↑](#footnote-ref-18)
19. Troškovi se odnose na zaposlenike/djelatnike koji su zaposleni na ugovor o radu. Troškovi se odnose na zaposlenike/djelatnike koji sudjeluju u provedbi projekta, u dijelu u kojem sudjeluju u provedbi projekta. [↑](#footnote-ref-19)
20. Godišnji bruto iznos plaće obuhvaća bruto plaću, uključujući obvezne doprinose iz plaće, porez i prirez te obvezne doprinose na plaću. [↑](#footnote-ref-20)
21. Slično radno mjesto podrazumijeva radno mjesto istog koeficijenta ili platnog razreda odnosno radno mjesto koje odgovara razini plaće. [↑](#footnote-ref-21)
22. <http://www.strukturnifondovi.hr/UserDocsImages/Za%20web/Upute%20za%20prijavitelje.pdf> [↑](#footnote-ref-22)
23. Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima. [↑](#footnote-ref-23)
24. Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode. [↑](#footnote-ref-24)
25. Prijavni obrazac objavljen je na sljedećoj mrežnoj stranici: <http://efondovi.mrrfeu.hr>. Na navedenoj stranici nalazi se Korisnički priručnik za popunjavanje Prijavnog obrasca. Aplikacija podržava sljedeće Internet preglednike: Internet Explorer 9 ili novije verzije, te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eFondovi od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava. [↑](#footnote-ref-25)
26. U slučaju pitanja kojima se pri ocjenjivanju dodjeljuju odgovori „Da“/“Ne“, potrebno je da odgovor na sva takva pitanja bude „Da“, kako bi se projektni prijedlog mogao prenijeti u daljnje faze dodjele. [↑](#footnote-ref-26)
27. Navodi se ili (a) dokument koji prijavitelj treba dostaviti u svrhu provjere ispunjavanja određenog kriterija, ili (b) mjesto u prijavnom obrascu u kojemu prijavitelj treba ponuditi podatke relevantne za provjeru ispunjavanja određenog kriterija, te po potrebi objašnjenje u kojem opsegu će se provjeravati ispunjavanje pojedinog kriterija. [↑](#footnote-ref-27)
28. Pravovremenost prigovora se ocjenjuje prema istim pravilima kao i pravovremenost podnošenja projektnih prijedloga na poziv na dodjelu bespovratnih sredstava. [↑](#footnote-ref-28)
29. Rok od 120 dana u kojem je potrebno provesti postupak dodjele se računa od dana zaprimanja projektnog prijedloga, ne rješenja kojim je odlučeno po prigovoru Prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti Upravljačko tijelo te predložiti i obrazložiti potrebu za produljenjem rokova. Rok od 120 dana ne uključuje onaj broj kalendarskih dana koji je potekao od podnošenja prigovora do donošenja odluke o prigovoru. To je razdoblje od dana zaprimanja prigovora u Upravljačkom tijelu do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 45 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektronske pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se vrijeme proteklo do podnošenja prigovora se uračunava u ukupno trajanje roka. [↑](#footnote-ref-29)
30. Do 18.04.2016. sukladno Zakonu o javnoj nabavi (Narodne novine, br. 90/11, 83/13, 143/13, 13/14) i Odluka USRH 13/2014 i propisima usvojenim na temelju tog Zakona, a od 18. travnja 2016. i u skladu s Direktivom 2014/24/EU Europskog parlamenta i Vijeća od 26. veljače 2014. godine o javnoj nabavi i o stavljanju izvan snage Direktive 2004/18/EZ. Od 1.1.2017 sukladno Zakonu o javnoj nabavi (Narodne novine, br. 120/16) [↑](#footnote-ref-30)
31. Izrađuje ga FZOEU (PT2) u sklopu pripreme nacrta Ugovora o dodjeli bespovratnih sredstava, a na temelju informacija iz projektnog prijedloga. [↑](#footnote-ref-31)
32. Vijeće Europske unije 10917/06 Obnovljena strategija održivog razvoja Europske unije [↑](#footnote-ref-32)
33. <http://ec.europa.eu/policies/index_en.htm> [↑](#footnote-ref-33)